text:
SAMBIRO 46
Ivyo Vikachitika pa Phiri la Karimeli
Ufumu wa mafuko 10 gha Israyeli, ukaŵa na mafumu ghanandi ghaheni. Kweni Ahabu ndiyo wakaŵa muheni chomene. Wakatora mwanakazi wankhaza uyo wakasopanga Baala. Zina lake wakaŵa Yezebeli. Ahabu na Yezebeli ŵakazuzga charu chose cha Israyeli na kusopa Baala ndipo ŵakakoma ntchimi za Yehova. Kasi Yehova wakachita vichi? Wakatuma ntchimi Eliya kuti yikaphalire uthenga Ahabu.
Eliya wakaphalira Fumu Ahabu kuti mu Israyeli mose muŵavyenge vula, chifukwa cha vinthu viheni ivyo Ahabu wakachitanga. Kwa vyaka vyakujumpha vitatu, mbewu zikamera yayi ndipo ŵanthu ŵakasuzgika na njara. Pamanyuma, Yehova wakatumaso Eliya kwa Ahabu. Ahabu wakati wawona Eliya wakati: ‘Ndiwe ukwiza na masuzgo ghose agha! Vyose ivi vikuchitika chifukwa cha iwe.’ Eliya wakazgora kuti: ‘Ndine yayi napangiska chilangalanga. Ndiwe wapangiska chifukwa ukusopa Baala. Tiye tiwone uyo ni Chiuta waunenesko. Chema mtundu wose wa Israyeli na ntchimi za Baala kuti ŵize pa Phiri la Karimeli.’
Ŵanthu ŵakawungana pa phiri. Eliya wakati: ‘Musankhepo chimoza. Usange Yehova ni Chiuta waunenesko, mulondezgani. Kweni usange ni Baala, mulondezgani. Ntchimi 450 za Baala zinozge sembe na kupemphera kwa chiuta wawo, ndipo nane ninozgenge sembe na kupemphera kwa Yehova. Chiuta uyo wazgorenge na kutumizga moto ndiyo ngwaunenesko.’ Ŵanthu wose ŵakazomerezga.
Ntchimi za Baala zikanozga sembe yawo. Zikapemphera zuŵa lose kwa chiuta wawo, zikati: ‘Baala we, utipulike!’ Baala wati watondeka kuŵazgora, Eliya wakamba kuŵaseka. Iyo wakati: ‘Chemerezgani chomene. Panyake wakugona, ndipo wakukhumbikwira kuwuskika.’ Ŵakalutilira kuchemerezga kwa Baala m’paka mise. Kweni kukaŵavya wakuzgora mapemphero ghawo.
Eliya wakaŵika sembe iyo wakanozga pa jotchero na kuthirapo maji ghanandi. Wakapemphera kwa Yehova wakati: ‘A Yehova, nizgorani kuti ŵanthu aŵa ŵamanye kuti ndimwe Chiuta waunenesko.’ Nyengo yeneyiyo, Yehova wakatuma moto kufuma kuchanya na kotcha sembe. Ŵanthu ŵakati ŵawona nthena ŵakamba kuchemerezga kuti: ‘Yehova ndiyo ni Chiuta waunenesko!’ Eliya wakati: ‘Kolani ntchimi za Baala! Paŵavye wakuchimbira!’ Pa zuŵa ili, ntchimi 450 za Baala zikakomeka.
Eliya wakati wawona kabingu kadoko chadera ku nyanja, wakaphalira Ahabu kuti: ‘Kukwiza chivula chikuru. Kwera gileta lako, ndipo lutanga ku nyumba kwako.’ Mtambo ukabinkha na mabingu, mphepo yikaputa, ndipo vula yikuru yikamba kuwa. Kufuma apo, chilangalanga chikamara. Ahabu wakachimbizga chomene gileta lake kuti vula yileke kumusanga. Kweni Eliya wakachimbira chomene na kujumpha gileta la Ahabu chifukwa Yehova wakamovwira! Kweni kasi masuzgo gha Eliya ghakamalira penepapo? Tiye tiwone.
“Ŵanthu ŵamanye kuti imwe, mwaŵeneimwe zina linu ni Yehova, ndimwe mwekha Wapachanya Nkhanira pa charu chose chapasi.”—Salimo 83:18


c: text/html

text:
TICHITENGI VINTHU NGE AKHRISTU
Kuja Umoyu Wambula Kukhumba Vinandi Kungatiwovya Kuthamika Chiuta
Mazuŵa nganu nkhwambula kusuza kujitangwanisa ndi vinthu vinandi pa umoyu. Kugula katundu, kulipira, kumugwirisiya ntchitu, kumunoza ndi kumuphwere, kukhumbika nyengu ndipuso nthazi. Yesu wakhumbanga cha kuja ndi katundu munandi chifukwa wakhumbanga cha kuti wamutimbanyizi kuteŵete Yehova.
Kumbi mungachita wuli kuti muje ndi vinthu vimanavi kuti muchiti vinandi pakuteŵete Yehova? Kumbi munyaki wangayamba upayiniya asani mungasintha vinthu vinyaki mu banja linu? Kumbi mutijitangwanisa ndi vinthu vakuliŵavu chinanga kuti muchita uteŵeti wa nyengu zosi? Ŵanthu wo aja umoyu wambula kukhumba vinandi akondwa pakuteŵete Yehova.—1 Tim. 6:7-9.
Lembani vo mungachita kuti mujengi umoyu wambula kukhumba vinandi

robotstxt: allowed

filter: keep


text:
Chilongolero cha Nkhani za mu Gongwe la Mulinda 2016
Kulongora deti la magazini iyo muli nkhani
BAIBOLO
BAIBOLO LIKUSINTHA UMOYO WA ŴANTHU
MAFUMBO GHAKUFUMIRA KU ŴAŴAZGI
Chifukwa wuli kugeza mu mawoko yikaŵa nkhani yikuru? (Mr 7:5), Aug.
“Chikhore” na “chidindo” icho wakuphakazgika wakupokera (2 Kor. 1:21, 22), Epu.
Icho ‘chikavundulanga’ maji pa chiziŵa cha Betizata (Yoh 5:7),Meyi
Kasi mphawuli apo ŵanthu ŵa Chiuta ŵakanjilira mu wuzga wa Babuloni Mukuru? Mal.
Kasi Satana wakaluta na Yesu ku tempile? (Mt 4:5; Lu 4:9), Mal
Kulongora kukondwa para munthu wawezgekeramo, Meyi
Munthu uyo wali na kachikwama ka mulembi na ŵanalume 6 awo ŵali na vilwero (Eze 9:2), Juni
Umo Mkhristu wangamanyira usange wangapeleka chawanangwa ku awo ŵakugwira ntchito ku boma, Meyi
NKHANI ZAKULONGOSORA UMOYO WA MUNTHU
Kuŵa Vinthu Vyose ku Ŵanthu Ŵamitundu Yose (D. Hopkinson), Dise.
Masisiteri Ghazgoka Ŵakhristu Ŵaunenesko (F. and A. Fernández), Epu.
Nakoleska Unenesko Nangauli Nilije Mawoko (B. Merten), Na. 6
Nasanga Chimwemwe Chifukwa cha Mtima Wakupa (R. Parkin), Oga.
Nkhalondezga Chiyelezgero Chawo Chiwemi (T. McLain), Oku.
Yehova Wanovwira Kuti Nimuteŵetere (C. Robison), Feb.
NKHANI ZAKUPAMBANAPAMBANA
Chifukwa Wuli Pali Mabaibolo Ghanandi? Na. 3
Davide na Goliyati—Kasi Vikachitika Nadi? Na. 5
Ivyo Tikusambira ku Viyuni, Na. 6
Kasi Chikuchitika Ntchivichi Para Tafwa? Na. 1
Kasi Chisangulusko Tingachisanga Nkhu? Na. 5
Kasi Chiuta Wakuzgora Malurombo Ghose? Na. 6
Kasi Dyabulosi ni Njani? Na. 2
Kasi Kale Ŵakapanganga Wuli Mipukutu? Na. 1
Kasi Ntchakukhumbikwa Kuŵa na Chisopa? Na. 4
Kasi Tikwenera Kwimilira Panji Kukhala Pasi Para Tikulomba? Na. 6
Kasi Ufumu wa Chiuta ni Vichi? Na. 5
Kasi Ŵalongozgi Ŵachiyuda Ŵakatenge Munthu Wangalekana na Muwoli Wake pa Vifukwa Wuli? Na. 4
Kasi Ŵanyake Ŵakaseŵanga Duru mu Minda Yaŵene? Oku.
Kasi Ŵanthu Ndiwo Ŵakambiska Kuti Tisopenge? Na. 4
Kupulikira Chenjezgo, Na. 2
Kuyaniska Ivyo Mukugomezga na Baibolo (kugomezga Baibolo), Na. 4
Mazgu Ghakukhozga! (“wamwana”), Nov.
Mboniwoni Izo Zikuvumbura Awo Ŵakukhala Kuchanya Na. 6
“Nkhondo nja Yehova” (Davide), Na. 5
Para Mubali Winu Wafwa, Na. 3
Vingachitika Kuti Nkhaza Zizakamalirethu? Na. 4
Ŵaroma Ŵakapeleka Wanangwa ku Ŵachiyuda, Oku.
Ŵasembe mu Malemba Ghachigiriki, Na. 1
NKHANI ZAKUSAMBIRA
Baibolo Likutovwira Kuteŵetera Yehova Mwakukolerana, Nov.
Chifukwa Wuli Mukwenera Kusambizga Ŵanji? Oga.
Chifukwa Wuli Tikwenera ‘Kuŵa Maso’? Jul.
Chifukwa Wuli Tikwenera Kuwungana? Epu.
Gomezgekani Kwa Yehova, Feb.
Kasi Baibolo Lichali Kusintha Umoyo Winu? Meyi
Kasi Kavwaliro Kinu Kakuchindika Chiuta? Sep.
Kasi Mukuwona Kuti Buku la Yehova Ndakuzirwa?Nov.
Kasi Mukuzomera Kuwumbika na Muwuvi Mukuru? Juni
Kasi Mungachita Wuli Kuti Nthengwa Yinu Yendenge Makora?, Oga.
Kasi Nthengwa Yikamba Wuli Ndipo Chifukwa Wuli?, Oga.
Kasi Tingachita Wuli Kuti Tilutilire Kukolerana? Mal.
Khozgani Chipulikano Chinu mu Vinthu Ivyo Mukugomezga, Oku.
Kugwiliskira Ntchito Mwakukwana Ivyo Yehova Wakutipa, Meyi
Lekani Kukhuŵara na Maubudi Gha Ŵanji, Juni
Limbikirani Kuti Yehova Wamutumbikani, Sep.
“Lutaninge Mukazgore Ŵanthu ŵa Mitundu Yose Kuŵa Ŵasambiri,” Meyi
Lutilirani Kugomezgeka Kwa Yehova, Epu.
Lutilirani Kukhora Mwauzimu Apo Mukuteŵetera mu Charu Chachilendo, Oku.
Lutilirani Kukura Mwauzimu, Oga.
“Lutilirani Kukhwimiskana Zuŵa Lililose,” Nov.
Lutilirani “Kutemwa Ŵabali” Janyu.
“Mawoko Ghako Kughalopweska Chara,” Sep.
Mazgani Mphindano Mwachitemwa, Meyi
Muli Kufwatulika Chifukwa cha Lusungu Lukuru, Dise.
“Mungaluwanga Yayi Kuchitira Lusungu Ŵalendo,” Oku.
Muthulirani Yehova Vyose Ivyo Mukwenjerwa Navyo, Dise.
Mwaŵana, Khozgani Chipulikano Chinu, Sep.
Mwaŵana, Kasi Mwanozgeka Kubatizika? Mal.
Mwaŵana, Kasi Munganozgekera Wuli Ubatizo? Mal.
Mzimu Ukuchitira Ukaboni, Janyu.
Penjani Dankha Ufumu, Jul.
Pharazgani Makani Ghawemi gha Lusungu Lukuru lwa Chiuta, Jul.
Sankhani Mwamahara Meyi
Sambirani ku Ŵateŵeti Ŵakugomezgeka ŵa Yehova, Feb.
“Tikukhumba Kuluta Namwe,” Janyu.
Tikukondwa Para Tikugwira Ntchito na Yehova, Janyu.
“Yehova Chiuta Withu Ni Yehova Yumoza,” Juni
Yehova Ndiyo Wakutiwumba, Juni
Yehova Wakachema Abrahamu Kuti “Mubwezi Wane,” Feb.
Yehova Wakulongozga Ŵanthu Ŵake, Mal.
Yehova Wakutemwa Awo Mbakugomezgeka, Epu.
Yehova Wakutilongora Lusungu Lukuru, Jul.
Yehova Wakuŵapa Njombe Awo Ŵakumupenja na Mtima Wose, Dise.
Yezgani Ŵabwezi ŵa Yehova, Feb.
Ŵakafwatuka ku Chisopa Chautesi, Nov.
Ŵani na Chipulikano mu Malayizgo gha Yehova, Oku.
Ŵapapi, Wovwirani Ŵana Ŵinu Kukhozga Chipulikano Chawo, Sep.
Wakamuchemani Kufuma mu Chisi, Nov.
‘Ŵikani Maghanoghano Ghinu pa Vinthu vya Mzimu Kuti Musange Umoyo na Mtende,’ Dise.
Wongani “Chawanangwa” Cha Chiuta,” Janyu.
“Zomerezgani Kuzizipizga Kuti Kufiske Mulimo Wake,” Epu.
UMOYO WA ŴAKHRISTU
Chifukwa Wuli Tikwenera Kuchita Vinthu Mwaunenesko? Na. 1
Chinthu Chakuzirwa Kuluska Golide (vinjeru vyakufuma kwa Chiuta), Oga.
Gwiliskirani Ntchito Maghanoghano Ghinu Mwamahara Epu.
Kovwira mu Mpingo Winu Mal.
Kuzika—Ni Nthowa Yavinjeru, Dise.
Lekani Kwenjerwa, Na. 1
Lutilirani Kuteŵetera Yehova Mwakukondwa, Feb.
Mukhaliro Wakuzirwa Kuluska Dayamondi (kugomezgeka), Juni
Ntchakwenelera Kusopa Ŵakavuŵa? Na. 2
“Sungilira Vinjeru” Oku.
Umo Mungachitira Para Mukukhala Mwawofi, Na. 1
Uteŵeti Winu Uli Nga ni Jumi? Epu.
Vikilirani Makani Ghawemi Panthazi pa Ŵamazaza, Sep.
Yezgani Mzimu wa Zintchimi, Mal.
ŴAKABONI ŴA YEHOVA
“Awo Ŵali Kupika Mulimo” (Cedar Point, Ohio, U.S.A., ungano wa chigaŵa), Meyi
Galimoto ya Masipika Iyo Yikamanyikwa na Ŵanthu Ŵanandi (Brazil), Feb.
Kusanga Chandulo na Ulongozgi wa Yehova (vyakuchitika), Sep.
“Kuvuna Kuti Yehova Wapike Malumbo” (Germany, Nkhondo Yakwamba ya Charu Chose), Oga.
“Mulimo Ngukuru” (vyakupeleka), Nov.
Ŵakajipeleka na Mtima Wose ku Ghana, Jul.
Ŵakajipeleka na Mtima Wose ku Oceania, Janyu.
“Wukani! Imwe Ŵapharazgi ŵa Ufumu ŵa ku Britain” (1937), Nov.


text:
Mozesi wakukhumba kuwona uchindami wa Yehova (12-23)
33 Yehova wakayowoyaso na Mozesi, kuti: “Wuka, ufumepo pano na ŵanthu awo ukaŵalongozga kufuma mu charu cha Eguputo. Mulute ku charu icho nkhalapa kwa Abrahamu, Yisake, na Yakhobe kuti, ‘Nizamuchipeleka ku mphapu* yako.’+2 Nitumenge mungelo panthazi pako+ na kuchimbizga Ŵakenani, Ŵaamori, Ŵahiti, Ŵaperizi, Ŵahivi, na Ŵayebusi.+3 Kwelera ku charu icho mukwenda mkaka na uchi.+ Kweni ine nilutenge namwe yayi, chifukwa ndimwe ŵanthu ŵa singo yinonono,*+ mzile nimumarani mu nthowa.”+4 Ŵanthu ŵakati ŵapulika mazgu ghakofya agha, ŵakamba kulira. Pakaŵavya munthu uyo wakavwara vitoweskero vyake.5 Yehova wakati kwa Mozesi: “Phalira Ŵaisrayeli kuti, ‘Ndimwe ŵanthu ŵa singo yinonono.*+ Mu kanyengo kachoko waka ningenda pakati pinu na kumumarani.+ Sono vulani vitoweskero vinu apo nkhughanaghanira ivyo ningachita namwe.’”6 Ntheura, kwambira pa Phiri la Horebu, Ŵaisrayeli ŵakaleka kuvwara* vitoweskero vyawo.7 Sono Mozesi wakatora hema lake na kulijintha kuwaro kwa msasa, pataliko na msasa. Ndipo wakalithya zina lakuti chihema chakukumanamo. Waliyose uyo wakakhumbanga kufumba kwa Yehova+ wakafumanga kuwaro kuluta ku chihema chakukumanamo, icho chikaŵa kuwaro kwa msasa.8 Para Mozesi wakufuma mu msasa kuluta ku chihema, ŵanthu wose ŵakawukanga na kwimilira pa mulyango wa mahema ghawo, ndipo ŵakadodoliskanga Mozesi m’paka wanjire mu chihema.9 Para Mozesi wanjira waka mu chihema, mzati wa bingu+ ukakhiranga na kwimilira pa mulyango wa chihema uku Chiuta wakuyowoya na Mozesi.+10 Para ŵanthu wose ŵawona mzati wa bingu ukwimilira pa mulyango wa chihema, waliyose wakawukanga na kusindama pa mulyango wa hema lake.11 Yehova wakayowoyanga na Mozesi maso na maso,+ nga umo munthu wangayowoyera na munthu munyake. Para wawerako ku chihema, Joshuwa+ mwana wa Nuni, uyo wakaŵa muteŵeti ndiposo mulinda wake,+ wakawukangapo yayi pa chihema.12 Sono Mozesi wakati kwa Yehova: “Wonani, mukuniphalira kuti, ‘Longozga ŵanthu aŵa,’ kweni mundanimanyiske uyo mumutumenge kuti walute nane. Kweniso mwati, ‘Nkhukumanya na zina,* ndipo wasanga uwemi pamaso pane.’13 Nkhumuŵeyani, usange nasanga uwemi pamaso pinu, nimanyiskani nthowa zinu,+ mwakuti nimumanyani na kulutilira kusanga uwemi pamaso pinu. Kweniso kumbukani kuti mtundu uwu mbanthu ŵinu.”+14 Ntheura Chiuta wakati: “Ine* nilutenge nawe+ ndipo namukupumuzga.”+15 Mozesi wakati kwa iyo: “Usange imwe* mukuluta nase yayi, mbwenu kutiwuskapo yayi pano.16 Ntchivichi icho chilongorenge kuti ine nasanga uwemi* pamaso pinu, ine pamoza na ŵanthu ŵinu? Asi para mwaluta nase+ ndipo ine na ŵanthu ŵinu tiŵenge ŵakupambana na ŵanthu ŵanyake wose pa charu chapasi?”+17 Yehova wakati kwa Mozesi: “Nichitengeso chinthu icho wapempha, chifukwa wasanga uwemi pamaso pane ndipo nkhukumanya na zina.”18 Penepapo Mozesi wakati: “Nkhumuŵeyani, nilongorani uchindami winu.”19 Kweni iyo wakati: “Nendeskenge uwemi wane wose pamaso pako, ndipo nipharazgenge zina la Yehova panthazi pako.+ Nichitirenge uwemi munthu uyo nakhumba kumuchitira uwemi, na kulongora lusungu kwa uyo nakhumba kumulongora lusungu.”+20 Kweni wakatiso: “Chisko chane ungachiwona yayi, chifukwa palije munthu uyo wangawona chisko chane na kuŵa wamoyo.”21 Yehova wakatiso: “Wona, pafupi na ine pali malo. Ukhale pa jalawe.22 Para uchindami wane ukujumpha, nikuŵikenge ku mphanji ya jalawe, ndipo nikubenekelerenge na woko lane m’paka nijumphe.23 Pamanyuma niwuskengeko woko lane, ndipo iwe uwonenge msana wane. Kweni chisko chane uchiwonenge yayi.”+


text:
KUFUMA MU NTHAMBA YITHU
“Seŵero la Eureka” Likawovwira Ŵanthu Ŵanandi Kumanya Unenesko wa mu Baibolo
MAZGU ghakuti “Eureka” ghakung’anamura kuti “nalisanga.” Mu vyaka vya m’ma 1800, ŵanthu ŵanandi ŵakalutanga ku California, U.S.A. kukapenja golide, ndipo para ŵalisanga ŵakacemerezganga kuti “Eureka!” Ndipouli, Charles Taze Russell na ŵanyake, ŵakasanga unenesko wa mu Baibolo uwo nchinthu cakuzirwa comene. Ndipo ŵakaŵa ŵakukhumbisiska kuphalirako ŵanji.
Kuzakafika mu cihanya mu 1914, ŵanthu ŵanandi mu misumba yikuruyikuru ŵakawonelera “Sinema Yakulongosora Cilengiwa.” Sinema iyi yikaŵa ya maora ghankhondi na ghatatu, ndipo yikapangika na wupu wa Ŵasambiri ŵa Baibolo wakucemeka kuti International Bible Students Association (I.B.S.A.). Sinema iyi yikaŵa na vithuzithuzi vyakutowa, mazgu ghakulongosora, na tusumu. Yikalongosolera ŵanthu ivyo vikacitika kwambira pa kulenga mpaka pa ivyo vizamucitika paumaliro wa Muwuso wa Yesu Khristu wa Vyaka Cikwi.—Uvu. 20:4. *
Kasi awo ŵakakhalanga mu matawuni ghacokoghacoko na ku mizi ŵakawovwirika wuli? Mu Ogasiti 1914, wupu wa I.B.S.A. ukafumiska “Seŵero la Eureka” kuti uwovwire awo ŵakakhumbanga kumanya unenesko. Seŵero ili likayanangako vinyake na “Sinema Yakulongosora Cilengiwa,” kuti waka likaŵavya vithuzithuzi vyakwenda. Pakaŵa mitundu yitatu ya seŵero ili iyo yikaŵa mu viyowoyero vinandi. Seŵero la “Eureka X” likaŵa na mazgu ghakulongosora ndiposo tusumu. La “Eureka Y” likaŵa na mazgu ghakulongosora, tusumu, kweniso vithuzithuzi vyakutowa. Ndipo lacitatu, likanozgekera mbumba, ndipo likaŵa na mazgu ghacoko waka ghakulongosora ndiposo sumu. Pakaŵa vyakwimbira mazgu na sumu za seŵero ndiposo vyakuwoneskera vithuzithuzi. Vinthu ivi vikaŵa vyambura kudura.
Pakuti cikaŵa cakukhumbikwa yayi kuŵa na cakuwoneskera filimu panji sikilini yikuru, Ŵasambiri ŵa Baibolo ŵakalutanga ku vigaŵa vyakutali comene na “Seŵero la Eureka,” ntheura uthenga wa Ufumu ukafikanga ku vigaŵa vinyake. Seŵero la mazgu pera la “Eureka X” likaŵa lakuti lingalizgika muhanya panji usiku. Vyakuwoneskera seŵero la “Eureka Y” vikakhumbanga nkhongono ya magesi yayi. Lipoti linyake mu Gongwe la Mulinda la ciyowoyero ca ku Finland likati: “Tingawoneska vithuzithuzi ivi pafupifupi kulikose.” Fundo iyi yikaŵa yaunenesko nadi.
Ŵasambiri ŵa Baibolo kanandi ŵakasanganga malo ghambura kulipira, nga ni kilasi la sukulu, khoti, siteji ya sitima ya pamtunda, panji balaza la nyumba para ndikuru kuti ŵawoneskerepo seŵero ili. Nyengo zinandi ŵakawoneskeranga pawaro, ndipo sikilini yikaŵanga salu yikuru yituŵa iyo ŵakakakiliranga kumphepete kwa nthamba. Anthony Hambuch wakalemba kuti: “Ŵalimi ŵakasengura malo mu munda wawo wa vipambi, na kuŵikapo vimakuni vikuruvikuru kuti ŵanthu ŵakhalengepo pakuwonelera seŵero ili.” Gulu ili lakuwoneska “Seŵero la Eureka,” leneilo Anthony Hambuch wakaŵamo, likaŵa na galeta lakuyeghamo vyakuwoneskera, vikwama, mahema na vyakuphikira.
Nyengo zinyake awo ŵakawoneleranga seŵero ili ŵakaŵanga ŵacoko waka, nyengo zinyake ŵakaŵanga ŵanandi comene. Mu United States, ŵanthu 400 ŵakiza mu kilasi linyake ilo likaŵa mu tawuni ya ŵanthu 150 kuzakawonelera seŵero ili. Ku malo ghanyake, ŵanji ŵakenda makilomita ghankhondi na ghatatu kuti ŵakawonelere “Seŵero la Eureka.” Mu Sweden, ŵazengezgani ŵa Charlotte Ahlberg, awo ŵakawungana pa nyumba yake, ‘ŵakakondwa comene’ ŵakati ŵapulikizga seŵero ili. Mu msumba unyake wa ku Australia, ŵanthu 1,500 ŵakiza kuzakawonelera seŵero ili. Gongwe la Mulinda likati ku masekondare na makoleji, ‘ŵasambizgi na ŵana ŵa sukulu wuwo ŵakakopeka na vithuzithuzi ndiposo vinthu ivyo tikawoneskeranga.’ Ŵanthu ŵakatemwanga “Seŵero la Eureka” nanga ni uko kukaŵa kale masinema ghanyake.
KULIMILIRA MBUTO ZA UNENESKO
Makilasi panji mipingo ya Ŵasambiri ŵa Baibolo yikatumanga ŵayowoyi ŵa nkhani kuti ŵakambiske makilasi ghaphya. Pakwambiska makilasi agha, ŵakadumbanga nkhani na kuwoneska “Seŵero la Eureka.” Tikumanya yayi unandi wa ŵanthu awo ŵakawonelera “Seŵero la Eureka.” Vinthu vinandi vyakuwoneskera seŵero ili, ŵakavigwiliskiranga nchito pafupipafupi. Kweni mu 1915 magulu 14 pa 86 agho ghakawoneskanga seŵero ili ndigho ghakapelekanga lipoti nyengo zose. Nangauli mafigara ghakaŵa ghambura kukwana, kweni lipoti la pa caka likati ŵanthu ŵakujumpha 1 miliyoni ŵakawonelera seŵero ili. Ŵanthu 30,000 ŵakapempha mabuku ghakulongosora Baibolo.
Nangauli “Seŵero la Eureka” likwenera kuti likakumbukika kwa nyengo yitali viŵi yayi, kweni vikuwoneka kuti ŵanthu mamiliyoni ghanandi ŵakawonelera seŵero lapadera ili kwambira ku Australia mpaka ku Argentina, ku South Africa mpaka ku British Isles, ku India, na ku Caribbean. Ŵanandi ŵakamanya unenesko wa mu Baibolo, uwo ngwakuzirwa kuluska golide, ndipo ndiwo ŵakaŵa ŵakwenelera kucemerezga kuti “Eureka!”
^ ndime 4 Wonani nkhani yakuti “Kufuma mu Nthamba Yithu—Sinema Yakukhozga Cipulikano Iyo Yafiska Vyaka 100,” mu Gongwe la Mulinda la Febuluwale 15, 2014, peji 30-32.


text:
MBIRI
Galileo
Mu vyaka vya pakati pa 1300 na 1500, ŵasayansi ŵa ku Europe ŵakamba kupulikiska kuti umo dazi likwendera vikupambana na ivyo Tchalitchi la Katolika likasambizganga. Munthu yumoza uyo wakawonaso umo dazi likwendera wakaŵa Galileo Galilei.
PAMBERE Galileo wandababike, ŵanthu ŵanandi ŵakagomezganga kuti dazi, na nyenyezi ndivyo vikuzingilira charu. Tchalitchi la Katolika nalo mwachibulumutira likagomezganga fundo iyi.
Ivyo Galileo wakawona na telesikopu yake vikapambana na ivyo ŵasayansi ŵanyake ŵakasambizganga. Ivyo wakawona vikamovwira kumanya kuti dazi likuzingilira palekha, ndipo vikawovwiraso kuti ŵanthu ŵamanye vinandi vyakukhwaskana na dazi ndiposo vinthu vinyake vya kuchanya. Ivi vikapambananga na ivyo Tchalitchi la Katolika likasambizganga.
SAYANSI NA TCHALITCHI
Pambere Galileo wandalaŵiske kuchanya na telesikopu yake, kumasinda kukaŵa wasayansi munyake wa ku Poland, zina lake Nicolaus Copernicus uyo wakasambizganga kuti charu chapasi chikuzingilira dazi. Galileo wakasanda ivyo Copernicus wakalemba, ndipo wakasanga kuti ni vyaunenesko. Pakwamba Galileo wakakhumbanga yayi kuyowoya ivyo wakawona, wakopanga kuti ŵanthu ŵangamunyoza na kumuseka. Wati watondeka kujikora, wakamba kuphalira ŵanthu ivyo wakawona na telesikopu yake. Ŵasayansi ŵanyake ŵakawona kuti Galileo wakwambiska waka mphindano, ndipo mwaluŵiro ŵaliska ŵa tchalitchi ŵakamba kumunyoza para ŵakupharazga mu matchalitchi ghawo.
Mu 1616, Kadinara Bellarmine, uyo wakaŵa mulongozgi mulara, wakaphalira Galileo kuti Tchalitchi la Katolika lakaka fundo yiphya yakususkana na ivyo Copernicus wakalemba. Wakachiska Galileo kuti walondezge ivyo tchalitchi lakaka. Kufuma pa nyengo iyi, Galileo wakaleka kuyowoya pakweru kuti charu chikuzingilira dazi.
Mu 1623, Papa Urban wa nambara 8, mubwezi wa Galileo, wakamba kulamulira. Ntheura mu 1624, Galileo wakapempha papa uyu kuti wamazge fundo iyo tchalitchi likakaka mu 1616. Kweni papa uyu wakaphalira Galileo kuti walongosore ivyo Copernicus na Aristotle ŵakalemba, kwambura kubakira waliyose.
Nangauli papa wakamuphalira kuti waleke kubakira waliyose, kweni Galileo wakalemba buku ilo likaŵa na fundo zakukolerana na Copernicus. (Dialogue on the Great World Systems) Mwaluŵiro, awo ŵakatinkhanga Galileo ŵakati buku ili likunyoza papa, kweniso Galileo wakususka visambizgo vya tchalitchi. Ŵakamofya kuti ŵamutambuzgenge, kweniso ŵakamuchichizga kuti waleke kukolerana na visambizgo vya Copernicus. Mu 1633, Khoti la Ŵaroma likadumura kuti Galileo wakhalenge pa nyumba yake pera, kweniso likakanizga ŵanthu kuŵazga ivyo wakalemba. Galileo wakafwa pa Janyuwale 8, 1642. Wakafwira pa nyumba yake ku Arcetri, pafupi na Florence.
Papa Yohane Paulo wachiŵiri wakazomera kuti Tchalitchi la Katolika likachita makora yayi kususka Galileo
Kwa vyaka vinandi, mabuku gha Galileo ghakaŵa pa gulu la mabuku agho Ŵakatolika ŵakakanizgika kuŵazga. Kweni mu 1979, tchalitchi ili likasandaso ivyo Khoti la Ŵaroma likadumura vyaka 300 kumanyuma. Mu 1992, Papa Yohane Paulo wachiŵiri wakazomera kuti Tchalitchi la Katolika likachita makora yayi kususka Galileo.


text:
Nkhani Nambara 113: Apo Paulosi Wakaŵa ku Roma
Wona unyoro uwo ŵakakira Paulosi, wonaso msilikari wa Roma uyo wakulaŵilira Paulosi. Paulosi ni mukayidi kuno ku Roma. Wakulindizga ico Kesare wa Roma walangurenge kuti wacite nayo. Nangauli wakaŵa mukayidi, ŵanthu ŵakazomerezgeka kuti ŵamuwonenge.
Mazuŵa ghatatu ghakati ghajumphapo kufuma apo Paulosi wakafikira ku Roma, wakatuma uthenga kuluta ku ŵalongozgi ŵanji ŵa Ŵayuda kuti ŵize kuzakamuwona. Lekani Ŵayuda ŵanandi awo ŵakakhalanga mu Roma ŵakiza. Paulosi wakaŵapharazgira za Yesu na ufumu wa Ciuta. Ŵanthu ŵanyake ŵakagomezga ndipo ŵakazgoka Ŵakhristu, kweni ŵanyake ŵakagomezga yayi.
Paulosi wakapharazgaso ku ŵasilikari ŵakupambanapambana awo ŵakamulaŵiliranga. Kwa vilimika viŵiri ivyo wakasungika nga ni mukayidi, Paulosi wakapharazga ku ŵanthu ŵanandi. Cifukwa ca kucita nthena, nanga ŵaŵe ŵanthu ŵa mu mbumba ya Kesare ŵakapulika makani ghawemi gha Ufumu, ndipo ŵanyake ŵakazgoka Ŵakhristu.
Kweni kasi mulendo uyo wali pa thebulu apa wakulemba ninjani? Kasi ungasacizga zina lake? Ni Timote. Timote nayo wakaŵikika mu jere cifukwa ca kupharazga Ufumu, kweni wakafwaturika. Wakiza kuno kuti wawovwire Paulosi. Kasi ukumanya ivyo Timote wakulemba? Tiye tiwone.
Kasi ukukumbukira misumba ya Filipi na Efeso iyo tikasambira mu Sambiro 110? Paulosi wakawovwira kuti mipingo ya Cikhristu yiyambike mu misumba iyi. Peneapo wakaŵa mu jere, Paulosi wakalemba makalata ghakuluta ku Ŵakhristu ŵa mu mipingo iyi. Makalata agha ghakusangika mu Baibolo, ndipo ghakucemeka Ŵaefeso na Ŵafilipi. Apa Paulosi wakuphalira Timote vyakuti walembere mabwezi gha Cikhristu agho ghali mu Filipi.
Ŵanthu ŵa ku Filipi ŵakamucitira lusungu comene Paulosi. Ŵakamutumizgira vyawanangwa mu jere, ndipo apa Paulosi wakuŵawonga. Munthu uyo wakiza na vyawanangwa ivi wakaŵa Epafurodito. Pa nyengo yinyake wakalwara comene ndipo wakakhala pacoko waka kuti wafwe. Wakati waŵa makora wakanozgeka kuluta kukwawo. Wakaluta ku Filipi na kalata iyo Paulosi na Timote ŵakalemba.
Apo wakaŵa wacali mu jere Paulosi wakalemba makalata ghanyake ghaŵiri gheneagho tili nagho mu Baibolo. Yinyake wakalembera Ŵakhristu ŵa mu msumba wa Kolose. Kasi zina la kalata iyi ukulimanya? Likucemeka Ŵakolose. Yinyake yikaŵa kalata yakuluta kwa mubwezi wake wapamtima Filemone, uyo nayo wakukhala mu Kolose. Kalata iyi yikuyowoya za muzga wa Filemone, Onesimo.
Onesimo wakamucimbira Filemone ndipo wakaluta ku Roma. Wali ku Roma, wakapulika za Paulosi kuti wali mu jere. Wakaluta kukamuwona, ndipo Paulosi wakamupharazgira Onesimo. Mwaluŵiro Onesimo wakazgoka Mkhristu. Onesimo wakaŵa na citima kuti wakamucimbira Filemone. Antheura kasi ukumanya ivyo Paulosi wakalemba mu kalata yakuluta kwa Filemone?
Paulosi wakapempha Filemone kuti wamugowokere Onesimo. ‘Namuwezgera kwa iwe,’ Paulosi wakalemba ntheura. ‘Iye sono ni muzga wako pera yayi. Kweniso ni mbali Wacikhristu wakutemweka.’ Apo Onesimo wakalutanga ku Kolose, wakaluta na makalata ghaŵiri agha, yimoza yikaŵa ya Ŵakolose, ndipo yinyake yikaŵa ya Filemone. Filemone wakwenera kuti wakakondwa comene kupulika kuti muzga wake wakazgoka Mkhristu.
Apo Paulosi wakalembanga kalata yakuluta ku Ŵafilipi na kwa Filemone, wakalemba za nkhani yakukondweska comene. ‘Nkhutuma Timote kwiza kwa imwe,’ Paulosi wakaphalira Ŵafilipi. ‘Nane nizenge luŵiro.’ Filemone wakamulembera kuti: ‘Uninozgere malo kuti nizakakhale nawe.’
Apo Paulosi wakasuturika wakaluta na kuwonana na ŵabali na ŵadumbu ŵake Ŵacikhristu mu vigaŵa vinandi. Kweni pamanyuma pake Paulosi ŵakamukakaso ukayidi mu Roma. Pa nyengo iyi wakamanya kuti wakomekenge. Antheura wakalembera kalata Timote kuti wize luŵiro uko kukaŵa iyo. ‘Naŵa wakugomezgeka kwa Ciuta,’ Paulosi wakalemba ntheura, ‘ndipo Ciuta wanisungira cawanangwa.’ Vilimika vicoko waka pamanyuma pakuti Paulosi wakomeka, msumba wa Yerusalemu ukabwangandulikaso, pa nyengo iyi ŵakabwangandura ni Ŵaroma.
Kweni mu Baibolo muli nkhani zinandi comene. Yehova Ciuta wakapangiska kuti mpositole Yohane walembe mabuku ghaumaliro, kusazgapo buku la Civumbuzi. Buku ili likutiphalira vinthu vyamunthazi. Sono tisambirenge ivyo vizamucitika kunthazi.
Milimo 28:16-31; Ŵafilipi 1:13; 2:19-30; 4:18-23; Ŵahebere 13:23; Filemone 1-25; Ŵakolose 4:7-9; 2 Timote 4:7-9.
Mafumbo
- Kasi Paulosi wakapharazganga kwa njani apo wakaŵa mu jere ku Roma?
- Pa cithuzithuzi apa, kasi mulendo uyo wali pa thebulu ni njani, ndipo wakumulembera vici Paulosi?
- Kasi Epafurodito wakaŵa njani, ndipo wakaluta na vici apo wakaweleranga ku Filipi?
- Cifukwa wuli Paulosi wakalembera kalata mubwezi wake wapamtima Filemone?
- Kasi Paulosi wakacitaci wakati wasuturika, ndipo nchivici ico cikacitika pamanyuma pake?
- Ni njani uyo Yehova wakamutuma kuti walembe mabuku ghaumaliro gha Baibolo, ndipo buku la Civumbuzi likutiphalira vici?
Mafumbo ghanyake
- Ŵazgani Milimo 28:16-31 na Ŵafilipi 1:13.
Apo Paulosi wakaŵa mu jere ku Roma, kasi wakacitanga vici, ndipo cipulikano cake cakukhora cikukhwaska wuli mpingo wa Cikhristu? (Mil. 28:23, 30; Fil. 1:14)
- Ŵazgani Ŵafilipi 2:19-30.
Ni mazgu wuli ghakuwonga Timote na Epafurodito agho Paulosi wakayowoya, ndipo tingalondezga wuli ciyelezgero cake? (Fil. 2:20, 22, 25, 29, 30; 1 Kor. 16:18; 1 Tes. 5:12, 13)
- Ŵazgani Filemone 1-25.
Kasi nchivici ico cikapangiska Paulosi kuciska Filemone kuti wacitenge vinthu vyakwenelera, ndipo ŵalara ŵa mpingo ŵakwenera kulondezga wuli ici? (File. 9; 2 Kor. 8:8; Gal. 5:13)
Kasi mazgu gha Paulosi agho ghali pa Filemone 13, 14 ghakulongora wuli kuti wakacindikanga njuŵi za ŵanji mu mpingo? (1 Kor. 8:7, 13; 10:31-33)
- Ŵazgani 2 Timote 4:7-9.
Nga ni mpositole Paulosi, kasi tingaŵa wuli na cigomezgo kuti Yehova watitumbikenge usange tilutilirenge kugomezgeka mupaka kuumaliro? (Mat. 24:13; Heb. 6:10)


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Likasa laŵikika mu hema (1-6)
-
Sumu ya Davide ya kuwonga (7-36)
-
Kuteŵetera panthazi pa Likasa (37-43)
16 Ntheura ŵakiza nalo Likasa la Chiuta waunenesko na kuliŵika mu hema ilo Davide wakalijinthira.+ Ŵakapeleka sembe zakotcha na sembe zawenenawene pamaso pa Chiuta waunenesko.+
2 Davide wakati wamara kupeleka sembe zakotcha+ na sembe zawenenawene,+ wakatumbika ŵanthu mu zina la Yehova.
3 Kweniso Muisrayeli waliyose, mwanalume na mwanakazi, wakamugaŵira chingwa, chibama cha vipambi vya viŵali, na chibama cha mpheska zakomira.
4 Penepapo wakimika Ŵalevi ŵanyake kuti ŵateŵeterenge panthazi pa Likasa la Yehova,+ kuchindika, kuwonga, na kulumba Yehova Chiuta wa Israyeli.
5 Mulongozgi wakaŵa Asafu,+ wachiŵiri wake Zekariya, ndipo Yeyiyeli, Shemiramoti, Yehiyeli, Matitiya, Eliyabu, Benaya, Obedi-edomu, na Yeyiyeli,+ ŵakalizganga vyakwimbira vya vingwe na ŵabango.+ Asafu wakalizganga makumbalo.+
6 Ŵasembe Benaya na Yahaziyeli, ŵakalizganga mbata kwambura kuleka panthazi pa likasa la phangano la Chiuta waunenesko.
7 Pa zuŵa lira, kakaŵa kakwamba kuti Davide wapeleke sumu ya kuwonga Yehova kwa Asafu+ na ŵabali ŵake, yakuti:
8 “Wongani Yehova,+ chemani pa zina lake,Manyiskani ŵanthu milimo yake.+
9 Muyimbirani, muyimbirani malumbo,+Ghanaghanirani pa milimo yake yose yakuzizwiska.+
10 Thumbwani mu zina lake lituŵa.+
Mitima ya awo ŵakupenja Yehova yisekelere.+
11 Penjani Yehova+ na nkhongono zake.
Penjani chisko chake nyengo zose.+
12 Kumbukani milimo yakuzizwiska iyo wachita,+Minthondwe yake na vyeruzgo ivyo wapeleka,
13 Imwe mphapu ya Israyeli muteŵeti wake,+Imwe ŵana ŵa Yakhobe, ŵakusoleka ŵake.+
14 Iyo ni Yehova Chiuta withu.+
Vyeruzgo vyake vili mu charu chose chapasi.+
15 Kumbukani phangano lake muyirayira,Layizgo ilo wakachita ku miwiro vikwi na vikwi,+
16 Phangano ilo wakachita na Abrahamu,+Na chilapo icho wakalapa kwa Yisake,+
17 Ilo wakaŵika kuŵa languro kwa Yakhobe,+Kuŵa phangano lamuyirayira kwa Israyeli,
18 Wakati: ‘Nikupenge charu cha Kenani+Kuŵa chiharo chako icho nakugaŵira.’+
19 Wakayowoya ichi apo mukaŵa ŵachoko waka,Enya, ŵachoko chomene, ndipo mukaŵa ŵalendo mu charu chira.+
20 Ŵakendendeka mu mitundu na mitundu,Kufuma ku ufumu umoza kuya ku ufumu unyake.+
21 Wakazomerezga chara munthu waliyose kuŵayuzga,+Kweni wakachenya mathemba chifukwa cha iwo,+
22 Wakati: ‘Mungakhwaskanga chara ŵakuphakazgika ŵane,Mungachitiranga ntchimi zane chiheni chilichose chara.’+
23 Yimbirani Yehova, charu chose chapasi!
Zuŵa na zuŵa pharazgani chiponosko chake.+
24 Pharazgani uchindami wake ku ŵamitundu,Milimo yake yakuzizwiska ku ŵanthu wose.
25 Pakuti Yehova ni mukuru na wakwenelera chomene kulumbika.
Ngwakofya chomene kuluska ŵachiuta ŵanyake wose.+
26 Ŵachiuta wose ŵa ŵanthu mbachiuta ŵawakawaka.+Kweni Yehova ndiyo wakalenga kuchanya.+
27 Ukuru na uchindami vili pamaso pake.+Nkhongono na chimwemwe vili mu malo ghake ghakukhalamo.+
28 Pelekani kwa Yehova ivyo vikumwenelera, imwe mbumba za ŵanthu,Pelekani kwa Yehova ivyo vikumwenelera chifukwa cha uchindami na nkhongono zake.+
29 Pelekani kwa Yehova uchindami wakwenelera zina lake,+Torani chawanangwa na kwiza pamaso pake.+
Sindamirani Yehova uku mwavwara vyakupatulika.+
30 Tenthema pamaso pake, iwe charu chose chapasi.
Charu chapasi chili kukhozgeka chomene, chingasezgeka chara.+
31 Machanya ghasekelere, charu chapasi chikondwe.+Pharazgani mu ŵamitundu kuti: ‘Yehova waŵa Themba!’+
32 Nyanja yidume, na vyose ivyo vili mwenemumo.Minda na vyose ivyo vilimo visekelere.
33 Makuni ghose ghamuthondo nagho ghachemerezge mwakukondwa pamaso pa Yehova,Pakuti wakwiza kuzakeruzga charu chapasi.
34 Wongani Yehova, chifukwa ni muwemi.+Lusungu lwake lukukhalilira muyirayira.+
35 Yowoyani kuti: ‘Tiponoskani, mwe Chiuta wa chiponosko chithu,+Tiwunjikani na kutithaska kufuma mu ŵamitundu,Mwakuti tiwonge zina linu lituŵa+Na kuzaya pakumulumbani.+
36 Yehova Chiuta wa Israyeli walumbikeMuyirayira wose.’”
Ŵanthu wose ŵakayowoya kuti: “Ameni!” ndipo ŵakalumba Yehova.
37 Penepapo Davide wakasida Asafu+ na ŵabali ŵake penepara panthazi pa likasa la phangano la Yehova kuti ŵateŵeterenge panthazi pa Likasa+ nyengo zose, kuyana na ndondomeko ya zuŵa na zuŵa.+
38 Wakasidaposo Obedi-edomu na ŵabali ŵake 68. Obedi-edomu mwana wa Yedutuni na Hosa ŵakalindanga vipata.
39 Zadoki+ wasembe na ŵasembe ŵanyake ŵakaŵa panthazi pa chihema cha Yehova mu malo ghapachanya ku Gibiyoni.+
40 Ŵakapelekanga sembe zakotcha kwa Yehova nyengo na nyengo pa jotchero la sembe yakotcha, mulenji na mise, kweniso kuchita vyose ivyo vili kulembeka mu Dango la Yehova ilo wakapeleka kwa Israyeli.+
41 Ŵakaŵa pamoza na Hemani na Yedutuni+ kweniso ŵanalume ŵanyake wose awo ŵakazunulika mazina kuti ŵawongenge Yehova,+ “chifukwa lusungu lwake lukukhalilira muyirayira.”+
42 Kweniso ŵakaŵa na Hemani+ na Yedutuni kuti ŵalizgenge mbata, makumbalo, na vyakwimbira vyakulumbira Chiuta waunenesko. Ŵana ŵa Yedutuni+ ŵakaŵa pa chipata.
43 Penepapo ŵanthu wose ŵakawelera ku vikaya vyawo, ndipo Davide wakaluta kukatumbika ŵamunyumba yake.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
1 Midauko 16
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Lutilirani Kuteŵetera Yehova Mwakukondwa
KASI ni zuŵa wuli ilo likaŵa lakukondweska chomene pa umoyo winu? Kasi ni zuŵa ilo mukanjira mu nthengwa, panji ilo mwana winu wakwamba wakababikira? Panji kasi ni zuŵa ilo mukabatizikira? Mungawona kuti zuŵa ilo mukabatizikira likaŵa lakuzirwa ndiposo lakukondweska chomene pa umoyo winu. Pa zuŵa ili, ŵabali na ŵadumbu ŵakakondwa chomene kumuwonani kuti mwajipeleka kwa Chiuta kulongora kuti mukumutemwa na mtima winu wose, umoyo winu wose, maghanoghano ghinu ghose, na nkhongono zinu zose.
Mukwenera kuti mwasanga chimwemwe chikuru pakuteŵetera Yehova kufuma waka apo mukabatizikira. Ndipouli, ŵapharazgi ŵanyake ŵakukondwaso yayi pakuteŵetera Yehova nga umo ŵakakondweranga ŵakati ŵabatizika waka. Chifukwa wuli ŵakukondwaso yayi? Kweni chifukwa wuli tose tikwenera kulutilira kuteŵetera Yehova mwakukondwa?
CHIFUKWA WULI ŴANYAKE ŴAKUKONDWASO YAYI?
Uthenga wa Ufumu ukutipa chimwemwe chikuru. Yehova wakutilayizga kuti Ufumu wake uzamuwuskapo charu chiheni ichi na kwiziska charu chiphya. Lemba la Zefaniya 1:14 likuti, “Zuŵa likuru la Yehova lili pafupi! Laneng’enera, ndipo likwiza mwaluŵiro chomene!” Kweni usange tikuwona kuti zuŵa ili lizenge luŵiro yayi, titayenge chimwemwe chithu icho tikaŵa nacho pakwamba, ndipo tingawelera nyuma pakuteŵetera Chiuta.
Para tikuchezga na ŵabali na ŵadumbu ŵithu, tikukhozgeka kuti tilutilire kuteŵetera Yehova mwakukondwa. Nkharo yiwemi ya ŵateŵeti ŵa Yehova ndiyo taŵanyake yikatikopa kuti tambe kusopa Chiuta waunenesko na kumuteŵetera mwakukondwa. (1 Pet. 2:12) Kweni kasi tikuchita wuli para mubali panji mudumbu wachenyeka panji kusezgeka chifukwa chakuleka kupulikira malango gha Chiuta? Para vyaŵa nthena, ŵanyake mu mpingo ŵakugongowa na kuleka kuteŵetera Yehova mwakukondwa.
Kutemwa chomene vinthu vyakuthupi nako kungatipangiska kuti tileke kuteŵetera Yehova mwakukondwa. Tingaluwanga yayi kuti charu cha Satana chikutikopa kuti tigurenge waka vinthu ivyo ni vyakukhumbikwa viŵi yayi pa umoyo withu. Kweniso tikwenera kukumbukira mazgu gha Yesu ghakuti: “Palije uyo wangateŵetera nga ni muzga wa mabwana ghaŵiri, chifukwa panji watinkhenge yumoza na kutemwa munyake, panji wademelerenge kwa yumoza na kuyuyura munyake. Vingachitika yayi kuti pa nyengo yimoza muŵe ŵazga ŵa Chiuta na Usambazi.” (Mat. 6:24) Vingachitika yayi kuteŵetera Yehova mwakukondwa uku tikutangwanika na kupenja usambazi.
TIKUKONDWA PARA TIKUTEŴETERA YEHOVA
Awo ŵakutemwa Yehova ŵakuwona kuti ni mphingo yayi kumuteŵetera. (1 Yoh. 5:3) Yesu wakati: “Zani kwa ine, imwe mose mukuphyoka na kunyekezgeka, ndipo nimupumuzganinge. Yeghani joko lane ndipo sambirani kwa ine, pakuti nili wakuzika na wakujiyuyura mu mtima, ndipo muzamupumuzgika. Chifukwa joko lane ndipusu na katundu wane ngwakupepuka.” (Mat. 11:28-30) Ise ndise ŵakukondwa chifukwa tikulondezga Yesu. Tili na vifukwa vinandi ivyo vikutipangiska kuti titeŵeterenge Yehova mwakukondwa. Tiyeni tidumbiskanepo waka vitatu.
Chiuta uyo tikumuteŵetera ndiyo wali kutipa umoyo, kweniso ngwakukondwa. (Mil. 17:28; 1 Tim. 1:11) Tikumanya kuti Chiuta ndiyo ni Mlengi withu. Ntheura tikwenera kulutilira kumuteŵetera mwakukondwa kwali pajumphe vyaka vinandi wuli kufuma apo tikabatizikira.
Mubali Héctor wakateŵetera Yehova nga ni mulaŵiliri wakwendakwenda kwa vyaka 40. Iyo wachali kuteŵetera Yehova nangauli ni muchekuru. (Sal. 92:12-14) Pasono wakuchita vinandi yayi mu uteŵeti chifukwa muwoli wake ni mulwari. Ndipouli wakulutilira kuteŵetera Yehova mwakukondwa. Iyo wakati: “Nangauli nili na chitima kuti muwoli wane wakulutilira kulwara ndipo vikunisuzga kumupwelelera makora, kweni nichali kuteŵetera Chiuta mwakukondwa. Nkhumutemwa chomene Yehova ndipo nkhumuteŵetera na mtima wane wose chifukwa nkhumanya kuti ndiyo wali kunipa umoyo. Nkhuyezgayezga kupharazga nyengo zose, nakuti maghanoghano ghane ghose ghali pa ivyo Ufumu wa Chiuta uzamuchita. Ivi vikunovwira kuti nilutilire kuteŵetera Chiuta mwakukondwa.”
Yehova wali kutipa sembe ya kuwombora iyo yikutovwira kuti tiŵenge ŵakukondwa. Baibolo likuti: “Chiuta wakachitemwa chomene charu, lekani wakapeleka Mwana wake wapadera, kuti waliyose uyo wakupulikana mwa iyo waleke kuparanyika kweni waŵenge na umoyo wamuyirayira.” (Yoh. 3:16) Nadi, zakwananga zithu zingagowokereka ndipo tingazakaŵa na umoyo wamuyirayira usange tikulongora chipulikano mu sembe ya Yesu iyo Chiuta wapeleka. Ichi ntchifukwa chikuru icho chikutipangiska kuti nyengo zose tiwongenge Yehova. Para tikuwonga Yehova chifukwa cha sembe ya Yesu, chiŵenge chipusu kumuteŵetera mwakukondwa.
Mubali Jesús wa ku Mexico, wakati: “Nkhaŵa muzga wa ntchito, ndipo nyengo zinyake nkhagwiranga ntchito mashifiti 5 mwakulondezgana waka nangauli likaŵa dango la kamupani yayi. Nkhachitanga nthena kuti nisange ndalama zinandi. Pamasinda, nkhasambira za Yehova na chitemwa icho wali kulongora pakupeleka mwana wake wakutemweka kuŵa sembe. Ntheura nkhajipeleka kwa Yehova, ndipo pakuti nkhaŵa kuti nagwira ntchito pa kamupani kwa vyaka 28, nkhaleka ntchito na kwamba uteŵeti wanyengozose.” Kufika pasono, Jesús wateŵetera Yehova mwakukondwa kwa vyaka vinandi.
Tikukondwa chifukwa tikuchita vinthu viheni yayi. Kasi umoyo winu ukaŵa wuli pambere mundamanye Yehova? Paulosi wakakumbuska Ŵakhristu ŵa ku Roma kuti ŵakaŵa “ŵazga ŵa kwananga,” kweni ŵakaleka viheni na kuzgoka “ŵazga ŵa urunji.” Ŵakhristu aŵa ŵakalindiliranga umoyo wamuyirayira chifukwa ŵakachitanga “milimo yituŵa.” (Rom. 6:17-22) Nase tikulondezga malango gha Yehova. Ntheura tikugega masuzgo agho ŵanthu awo ŵakuchita viheni ŵakusangana nagho. Ichi nacho chikutovwira kuti tiŵe ŵakukondwa.
Jaime wakagomezganga kuti Chiuta kulije kweniso kuti vinthu vili kuchita kusintha kufuma ku vinyake. Munthu uyu wakaŵaso wa nkhonya. Jaime wakati wamba kuwungana na Ŵakaboni ŵa Yehova, wakakondwa chomene na chitemwa icho ŵabali ŵakamulongora. Kweni chikaŵa chipusu yayi kuti wasinthe umoyo wake wakale. Ntheura wakapempha Yehova kuti wamovwire. Jaime wakati: “Pachoko na pachoko nkhamanya kuti kuli Chiuta wachitemwa ndiposo walusungu. Ndine wakuvikilirika chifukwa nkhulondezga malango ghaurunji gha Yehova. Nilekenge kusintha umoyo wane wakale, mphanyi nili kukomeka nga umo ŵali kukomekera ŵanyane awo nkhachitanga nawo nkhonya. Mu vyaka vyose ivyo nateŵetera Yehova, naŵa wakukondwa chomene.”
KUVUKA CHARA
Kasi tikwenera kuchitachi apo tikulindilira umaliro wa charu chiheni ichi? Kumbukani kuti tizamupokera umoyo wamuyirayira chifukwa chakuti tikuchita khumbo la Chiuta. Ntheura, “tileke kuvuka pakuchita icho ntchiwemi, chifukwa mu nyengo yake tizamuvuna usange tikuvuka yayi.” (Gal. 6:8, 9) Yehova watovwirenge kuti tilutilire kuzizipizga para tasangana na suzgo, tiŵe na mikhaliro iyo yingatovwira kuti tizakapone “suzgo yikuru,” na kulutilira kumuteŵetera mwakukondwa.—Gal. 6:8, 9; Chivu. 7:9, 13, 14; Yak. 1:2-4.
Tikugomezga kuti Yehova wazamutitumbika para talutilira kuzizipizga chifukwa iyo wakumanya mulimo uwo tikuchita na chitemwa icho tikulongora kwa iyo na ku zina lake. Usange tilutilirenge kuteŵetera Yehova mwakukondwa, tizamuyowoya nga ni Davide, uyo wakati: “Nkhuŵika Yehova pamaso pane nyengo zose. Pakuti wali ku woko lane lamalyero, nisunkhunyikenge chara. Ntheura mtima wane ukusekelera, wunthu wane wose ukukondwa. Ndipo ine nkhukhala mwakufwasa.”


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
Masikilu. Salimo la Davide, apo wakaŵa mu mphanji.+ Lurombo.
142 Na mazgu ghane nkhuchema Yehova kuti wanovwire.+Na mazgu ghane nkhuŵeya Yehova kuti wanichitire lusungu.
2 Nkhupungulira kwenjerwa kwane pamaso pake.Nkhuyowoya suzgo yane pamaso pake,+
3 Para mzimu wane walopwa mukati mwane.
Imwe mukuwona mendero ghane.+
Mu nthowa iyo nkhwenda,Ŵabisamo chipingo kuti nikoleke.
4 Laŵiskani ku woko lane lamalyero ndipo muwoneKuti palije uyo wakughanaghanako vya ine.+
Kulije uko ningachimbilira.+Palije uyo wakunifipira mtima.
5 Nkhuchema imwe, A Yehova, kuti munovwire.
Nkhuti: “Ndimwe chiphokwero chane,+Ndimwe mwekha muli nane mu charu cha ŵamoyo.”
6 Tegherezgani apo nkhulira kuti munovwire,Pakuti nakhizgika chomene.
Nithaskani ku awo ŵakunitambuzga,+Pakuti mbankhongono kuluska ine.
7 Nifumiskani mu chikhululuKuti nilumbe zina linu.
Ŵarunji ŵanizingilizge,Chifukwa mukunichitira lusungu.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Masalimo 142
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Vo Akuŵerenga Afumba
Wakutumika Paulo wangulemba kuti, Yehova “wazomerezengi cha kuti muyeseki mpaka kutondeka kukunthiyapu.” (1 Ŵakor. 10:13) Kumbi venivi ving’anamuwa kuti Yehova waziŵiya limu mayeseru ngo tingakunthiyapu ndipu pavuli paki, wasankha ngo tikumanengi nangu?
Wonani vo anyaki akamba chifukwa chakuja ndi maŵanaŵanu ngaviyo. Mubali munyaki yo mwana waki munthurumi wakujibaya, wangufumba kuti: ‘Kumbi Yehova wanguziŵiya limu kuti ini ndi muwolu wangu tazamufiska kukunthiyapu nyifwa ya mwana widu? Kumbi venivi vinguchitika chifukwa chakuti Chiuta waziŵanga kuti tingakunthiyapu?’ Kumbi pe chifukwa chakuvwika chakugomeze kuti Yehova waseleriyapu pa vinthu vosi vo vititichitikiya pa umoyu widu?
Tati taŵanaŵaniya so mazu ngo Paulo wangukamba, ngo ngakulembeka pa 1 Ŵakorinte 10:13, vatichitisa kuziŵa fundu yakuti: Palivi chifukwa cha m’Malemba chakugomeze kuti Yehova waziŵiya limu vo tingakunthiyapu ndipu wasankha mayeseru ngakuti tikumani nangu. Tiyeni tiwoni vifukwa vinayi vo tingakambiya viyo.
Chakwamba, Yehova wakupasa ŵanthu wanangwa wakusankha. Iyu wakhumba kuti tisankhengi tija vo tingachita pa umoyu widu. (Mar. 30:19, 20; Yos. 24:15) Asani tasankha umampha, Yehova walongozgengi kayenderu kidu. (Nthanthi 16:9) Kweni asani tasankha uheni, tikumanengi ndi masuzgu. (Ŵag. 6:7) Mwaviyo, asani Yehova ndiyu wasankha mayeseru ngakuti tikumani nangu, ndikuti watitilonda wanangwa wakusankha.
Chachiŵi, Yehova watitivikiliya cha ku ‘nyengu ndipuso vinthu vamabuchibuchi.’ (Wak. 9:11) Ngozi zikuluzikulu zo panyaki zingazisa masuzgu ngakulu, zingachitika chifukwa chakuti te pa malu ngaheni kweniso tafikapu pa nyengu yiheni. Yesu wangukamba za ŵanthu 18 wo angufwa chimati chati chaŵawiya ndipu wangulongo kuti lenga khumbu laku Chiuta cha kuti ngozi yeniyi yichitiki. (Luka 13:1-5) Asani kwachitika ngozi, mbumampha cha kukamba kuti Chiuta wanguziŵiya limu ŵanthu wo atingi afwengi ndi wo atingi ajengi ndi umoyu.
Chachitatu, nkhani yakuja wakugomezeka yikwaska weyosi. Kumbukani kuti Satana wangukamba kuti ateŵeti wosi aku Yehova angalutiriza cha kuja akugomezeka asani akumana ndi mayeseru. (Jobu 1:9-11; 2:4; Chiv. 12:10) Asani Yehova wativikiliyanga ku masuzgu nganyaki chifukwa chakuti wanguziŵa kuti tingakunthiyapu cha, kumbi vatingi vilongongi cha kuti Satana waneneskanga kuti titeŵete Chiuta pa nyengu yo vinthu vititiyende umampha?
Chachinayi, Yehova wakhumbika kuziŵiya limu chechosi cha cho chitichitikiyengi. Asani Chiuta wasankhiya limu mayeseru ngo tikumanengi nangu, ndikuti watenere kuziŵiya limu vosi vo vitichitikiyengi kunthazi. Kweni maŵanaŵanu ngenanga ngakoliyana cha ndi Malemba. Mbuneneska kuti Chiuta wangaziŵiya limu vinthu vamunthazi. (Yes. 46:10) Bayibolu lilongo kuti iyu wachita kusankha vinthu vo wakhumba kuviziŵiya limu. (Chiy. 18:20, 21; 22:12) Iyu watumbika wanangwa widu chifukwa wagwirisiya ntchitu umampha nthazi zaki zakuziŵiya limu vinthu. Venivi ndivu tingakhumba kuti Chiuta watichitiyengi chifukwa watumbika wanangwa widu ndipuso nyengu zosi mijalidu yaki watiyigwirisiya ntchitu mu nthowa yamampha.—Mar. 32:4; 2 Ŵakor. 3:17.
Kumbi mazu ngaku Paulo ngakuti: “Chiuta . . . wazomerezengi cha kuti muyeseki mpaka kutondeka kukunthiyapu” ngang’anamuwanji? (1 Ŵakor. 10:13) Pa lemba ili, Paulo wakonkhosa vo Yehova wachita pa nyengu yo takumana ndi mayeseru. Vo wakutumika mwenuyu wangukamba, vititisimikiziya kuti chinanga tingakumana ndi mayeseru wuli pa umoyu widu, Yehova watiwovyengi asani titimugomeza. (Sumu 55:22) Paulo wangukamba mazu ngakupembuzga ngenanga chifukwa cha fundu ziŵi izi:
Fundu yakwamba, mayeseru ngo tikumana nangu ndi ngo “munthu weyosi wakumana nangu.” Mayeseru ngo tikumana nangu, anyidu nawu akumana nangu. Mwaviyo, tingatondeka cha kukunthiyapu asani tigomeza Chiuta. (1 Pet. 5:8, 9) Pa 1 Ŵakorinte 10:13, Paulo wakambanga za mayeseru ngo Ayisraele angukumana nangu muchipululu. (1 Ŵakor. 10:6-11) Mayeseru ngenanga, ŵanthu wosi akumananga nangu ndipu Ayisraele akugomezeka atingi atondekengi cha kukunthiyapu. Paulo wangukamba kanayi kuti “anyaki mwa ŵanthu ŵenaŵa” anguvwiya cha. Chakupasa chitima ntchakuti Ayisraele anyaki anguleka kugomeza Chiuta ndipu achitanga vinthu viheni.
Fundu yachiŵi, “Chiuta ngwakugomezeka.” Mo Chiuta wachitiyanga vinthu ndi ŵanthu ŵaki, vilongo kuti watiŵayanja ukongwa “wo atimuyanja ndi kusunga marangu ngaki.” (Mar. 7:9) Vilongo so kuti nyengu zosi Chiuta wafiska vo walayizga. (Yos. 23:14) Chifukwa chakuti mu nyengu yakali wangugomezeka, ŵanthu wo atimuyanja kweniso wo atimuvwiya atenere kugomeza kuti wazamufiska vinthu viŵi vo ve mu layizgu laki kwambula kuphwere kanthu za mayeseru ngo angakumana nangu. (1) Iyu wazomerezengi cha kuti suzgu yeyosi yo angakumana nayu yikuwi mpaka kufika pakuti atondeki kukunthiyapu ndipuso (2) “iyu . . . waperekengi nthowa” yakuti yiŵawovyi.
Kumbi Yehova watiŵapasa wuli nthowa ŵanthu wo atimugomeza asani akumana ndi mayeseru? Mbuneneska kuti asani wangakhumba wangatuzapu mayeseru. Chinanga kuti vingaŵa viyo, kumbukani vo Paulo wangukamba kuti: “Iyu [Yehova] waperekengi nthowa kuti mufiski kukunthiyapu.” Ndichu chifukwa chaki nyengu zinandi iyu wapereka “nthowa” mwakutipasa vo tikhumbikiya kuti tifiski kukunthiyapu. Wonani nthowa zinyaki zo Yehova wagwirisiya ntchitu kuti watiwovyi.
Iyu “watitipembuzga mu mayeseru ngidu ngosi.” (2 Ŵakor. 1:3, 4) Yehova wangachitisa maŵanaŵanu ngidu ndipuso mtima widu kuti vijalikiskiki kuziya m’Mazu ngaki, mzimu utuŵa kweniso chakurya cho kapolu wakugomezeka watitipasa.—Mat. 24:45; Yoh. 14:16; Ŵar. 15:4.
Iyu wangatilongozga ndi mzimu utuŵa. (Yoh. 14:26) Asani takumana ndi mayeseru, mzimu ungatiwovya kuti tikumbukengi nkhani ndi fundu za m’Bayibolu ndipu pavuli paki, tingaziŵa vo titenere kuchita.
Iyu wangagwirisiya ntchitu angelu kuti atiwovyi.—Ŵah. 1:14.
Iyu wangagwirisiya ntchitu Akhristu anyidu kuti atichiski kuziya mu vo angakamba kweniso kuchita.—Ŵakol. 4:11.
Kumbi tingakamba kuti mazu ngaku Paulo ngo nge pa 1 Ŵakorinte 10:13, ngang’anamuwanji? Yehova watitisankhiya cha mayeseru ngo tikumana nangu. Asani takumana ndi mayeseru tikhumbika kuziŵa kuti: Asani tigomeza Yehova ndi mtima wosi, iyu wazomerezengi cha kuti mayeseru ngo ngafiki pakuti titondeki kukunthiyapu. Nyengu zosi watipasengi nthowa kuti tifiski kukunthiyapu. Fundu yeniyi njakuchiska ukongwa!


text:
CHUMA CHAKUTULIYA M’MAZU NGAKU CHIUTA | YESAYA 34–37
Hezekiya Wangutumbikika Chifukwa cha Chivwanu Chaki
Fumu Senakaribu ya Asiriya yingutuma Rabishake kuti wakakambiyi Ayuda kuti atheri ŵija.Asiriya akambanga vinthu vakupambanapambana kuti Ayuda agongowi ndi kuthera ŵija kwambula kuchita nawu nkhondu.
Kwambula munthu wakuŵawovya. Aegipiti akuwovyeningi cha.—Yes. 36:6
Kukayika. Yehova wakuwovyeningi cha chifukwa chakuti wakondwa namwi cha.—Yes. 36:7, 10
Kuwofyezeka. Asilikali anthazi a Asiriya azakukuthereskani.—Yes. 36:8, 9
Kuyeseka. Asani mungathera kwa Asiriya vinthu vazakukuyendiyani umampha ukongwa.—Yes. 36:16, 17
Hezekiya wangugomeza ukongwa Yehova
37:1, 2, 14-20, 36
Hezekiya wanguyesesa kuti wavikiliyi msumba wenuwu
Wangupemphera kwaku Yehova kuti waŵataski kweniso wanguchiska Ayuda kuti nawuso apempherengi
Yehova wangutumbika Hezekiya chifukwa cha chivwanu chaki pa nyengu yo wangutumiza mungelu ndi kubaya asilikali a Asiriya 185,000 usiku umoza


text:
SAMBIRU 62
Ufumu Wo we Nge Chimiti Chikulu
Zuŵa linyaki ndi usiku, Nebukadanezara wangulota malotu ngakofya. Iyu wangudana anthurumi ŵaki azeru kuti amukambiyi vo ngang’anamuwanga. Kweni pengavi yo waziŵanga vo ngang’anamuwanga. Pakumaliya paki, fumu yingukambiya Danyele.
Nebukadanezara wangukambiya Danyele kuti: ‘Ndalota chimiti cho chingukuwa ukongwa ndipu chingufika kumitambu. Chitenere kuti chawonekanga kwekosi pacharu. Chenga ndi mani ngakutowa kweniso vipasu vinandi. Nyama zapumuwanga mumuduzi waki ndipu tiyuni tazenganga vizimbu mu mphanda zaki. Pavuli paki, mungelu wanguza kutuwa kuchanya. Iyu wangudaniriza kuti: “Udumuwi chimiti ndipu udumuwi so mphanda zaki. Kweni siya chisina ndi misisi yaki pasi, chiŵi chakumangika chisulu ndi mkuŵa. Mtima wa chimiti usinthengi, ujengi nge wa munthu cha kweni nge wa nyama ndipu ulutirizgengi kuja viyo kwa nyengu 7. Ŵanthu wosi aziŵengi kuti Chiuta ndiyu ngwakulamuliya ndipu wangapasa ufumu weyosi yo wakhumba.”’
Yehova wanguvumbuliya Danyele vo malotu ngo ngang’anamuwanga. Danyele wati waziŵa, wanguchita mantha. Iyu wanguti: ‘Fumu, mphanyi lotu ili lenga lakukwaskana ndi arwani ŵinu kweni likwaska imwi. Chimiti cho chingudumulika, ndimwi. Ufumu winu umalengi ndipu mwamukurya uteka mudondu nge mo zichitiya nyama za mudondu. Kweni chifukwa chakuti mungelu wangukamba kuti siyani chisina, mwazamuja so fumu.’
Pati pajumpha chaka, Nebukadanezara wayendanga pachanya pa nyumba yaki yachifumu wachikamba za Babiloni. Iyu wanguti: ‘Awonani tawuni yikulu yo ndikuzenga. Awonani mo ndatchukiya.’ Pa nyengu yo walongoronga, mazu ngangutuwa kuchanya ngakuti: ‘Nebukadanezara! Sonu ufumu waku wamala.
Nebukadanezara wangufuntha nyengu yeniyo ndipu wajanga nge nyama yamudondu. Iyu wangutuwa munyumba yaki yachifumu ndi kuluta kuchija ndi nyama mudondu. Sisi laku Nebukadanezara lingukuwa ukongwa nge mavungwa nga nombu ndipu njoŵi zaki zenga nge njoŵi za chiyuni.
Pati pajumpha vyaka 7, Nebukadanezara wanguja so umampha ndipu Yehova wangumuŵika so kuja fumu ya Babiloni. Pavuli paki, Nebukadanezara wangukamba kuti: ‘Ndithamikengi Yehova Fumu yo yikupanga kuchanya. Sonu ndaziŵa kuti Yehova ngwakulamuliya. Iyu wasisa akujikuzga ndipu wapasa ufumu kwaku weyosi yo wakhumba.’
“Kujikuzga kulongozge kukunangika ndipu mtima wakujiŵikamu uchitisa munthu kuwa.”—Nthanthi 16:18


text:
VINTHU VYAKUKONDWESKA MU 2015
Kupatulira Maofesi gha Munthavi
“PA NYENGO iyo ŵakapatuliranga ofesi ya munthavi ya ku Madagascar, pa Chisulo, Janyuwale 24, 2015, mudumbu munyake wakati: “Nili wakukondwa chomene.” Mudumbu uyu pamoza na ŵalendo 583 awo ŵakaŵapo pakupatulira ofesi iyi, ŵakakondwa chomene kuwona nyumba yiphya ya vipinda 19, chipinda chakulyeramo icho ŵakasazgirako, kweniso khichini ilo ŵakalinozgaso. Ŵakazengeraposo maofesi gha dipatimenti ya uteŵeti, ya maakaunti, ndiposo ya vyakuzenga. Kweniso ŵakazenga mastudiyo ghaphya gha dipatimenti ya vyakujambura, na yakung’anamura Chiyowoyero Chamawoko. Ndiposo dipatimenti yakupanga mabuku gha ŵanthu ŵambura kuwona (Braille) yikayamba. Awo ŵakiza pa ungano uwu ŵakapulikizga dankha umo ntchito yakupharazga yikwendera ku Madagascar. Kufuma apo, ŵakapulikizga nkhani yakupatulira munthavi kufuma kwa mubali Mark Sanderson wa mu Wupu Wakulongozga.
Ŵanthu ŵa Yehova ku Jakarta, Indonesia, ŵakakondwa chomene ŵati ŵawona kuti vimaji ivyo vikasefukira mu tawuni iyi vyachepako panyengo yakupatulira munthavi uphya pa Febuluwale 14, 2015. Sono Ofesi ya munthavi yili mu nyumba yapasi mu nyumba 42 zakudikana kweniso mu nyumba yapafupi iyo njakudikana nyumba 12. Maofesi ghakupambanapambana gha Beteli ghali mu nyumba zichokozichoko zapafupi. Anthony Morris wa mu Wupu Wakulongozga ndiyo wakayowoya nkhani yakupatulira munthavi. Zuŵa lakulondezgapo, ŵanthu ŵakukwana 15,257 ŵakawungana mu sitediyamu kuti ŵapulikizge nkhani ya mutu wakuti, “Lutilirani Kuzizipizga pa Ntchito Yiwemi.” Ŵanthu ŵakukwana 11,189 mu malo ghanyake 41, ŵakapulikizgako nkhani iyi. Ungano uwu ndiwo ukaŵa na ŵanthu ŵanandi chomene mu mbiri ya charu cha Indonesia. Ronald Jacka, uyo wakaŵa yumoza wa ŵamishonale ŵakwamba kwiza ku Indonesia, wakati: “Apo nkhizanga kuno mu 1951, mu charu chose mukaŵa ŵapharazgi 26 pera. Kweni mwahuno, ŵanthu ŵakujumpha 26,000 ŵapulikizga nkhani iyi. Yehova watumbika nadi ŵanthu ŵake mu Indonesia.”


text:
MAZGU GHA CHIUTA MBUSAMBAZI | ZINTHARIKA 1-6
“Uthembenge Yehova na Mtima Wako Wose”
Yehova ngwakwenelera nadi kuti timugomezgenge. Ng’anamuro la zina lake likutipa chigomezgo chakuti wafiskenge vyose ivyo wali kulayizga. Chinthu icho chingatovwira kuti tambe kumuthemba ni lurombo. Buku la Zintharika chaputara 3 likutiphalira kuti para tamuthemba Yehova watitumbikenge, ‘wanyoloskenge nthowa zithu.’
Munthu uyo ngwavinjeru mu maso ghake . . .
wakuchita vinthu kwambura kupenja dankha ulongozgi wa Yehova
wakuthemba maghanoghano ghake panji gha charu
Munthu uyo wakuthemba Yehova . . .
wakusambira Baibolo, kughanaghanirapo, na kulomba kuti waŵe paubwezi na iyo
wakupenja dankha ulongozgi mu Baibolo pambere wandachite chinthu chilichose


text:
Kasi Mukuchita Ivyo Yesu Wakayowoya?—Chigaŵa 1
“Zina linu lituŵiskike.”—MAT. 6:9.
1. Chifukwa wuli kanandi tikuzura mazgu gha pa Mateyu 6:9-13 para tikupharazga?
ŴANTHU ŵanandi ŵakughamanya mazgu gha mu lurombo lwa Yesu agho ghali pa Mateyu 6:9-13. Kanandi tikuzunura mazgu gha mu lurombo ulu kuti tovwire ŵanthu kumanya kuti Ufumu wa Chiuta ni boma la kuchanya ilo lizamuzgora charu kuŵa paradiso. Mazgu ghakuti, “zina linu lituŵiskike,” ghakulongora kuti Chiuta wali na zina ndipo ndakupatulika.—Mat. 6:9.
2. Kasi tikumanya wuli kuti Yesu wakakhumbanga yayi kuti pakulomba tilondezgenge waka ivyo wakayowoya?
2 Kasi Yesu wakang’anamuranga kuti nyengo zose para tikulomba tiwerezgenge waka ivyo wakayowoya? Yayi. Yesu wakati: ‘Para ukulomba, ungayowoyanga vinthu vimoza pera mwakuwerezgawerezga chara.’ (Mat. 6:7) Zuŵa linyake apo wakasambizganga ŵasambiri ŵake kulomba, wakalomba ndendende umo wakalombera pakwamba yayi. (Luka 11:1-4) Yesu wakasambizga vinthu ivyo tikwenera kulomba, kweniso ivyo vikwenera kuŵa pakwamba. Lekani lurombo ulu lukuchemeka lwachiyelezgero.
3. Kasi tikwenera kujifumba mafumbo wuli?
3 Mu nkhani iyi na yakulondezgapo, tisambirenge ivyo Yesu wakayowoya mu lurombo ulo wakasambizga ŵasambiri ŵake. Ntheura tikwenera kujifumba kuti: Kasi ivyo wakayowoya vinganovwira wuli kuti nilombenge makora? Kasi nkhuchita ivyo Yesu wakayowoya?
“ŴADADA ŴITHU IMWE MULI KUCHANYA”
4. Kasi mazgu ghakuti “Ŵadada ŵithu” ghakutisambizga vichi? Chifukwa wuli tikuti Yehova ni “Dada” withu?
4 Pakulomba Yesu wakamba na mazgu ghakuti, “Ŵadada ŵithu.” Mazgu agha ghakutisambizga kuti Yehova ni Dada wa ŵabali na ŵadumbu ŵithu pa charu chose chapasi. (1 Pet. 2:17) Awo Yehova waŵasankha kuti ŵakakhale kuchanya ŵakumuchema kuti ‘Adada.’ (Rom. 8:15-17) Awo ŵazamukhala pa charu chapasi kwamuyirayira nawo ŵakuchema Yehova kuti ‘Adada.’ Vili nthena chifukwa Yehova ndiyo wakaŵalenga ndipo wakuŵapwelelera. Awo ŵazamukhala pa charu chapasi, ŵazamuchemeka ‘ŵana ŵa Chiuta’ para ŵazakazgoka ŵarunji ndiposo para ŵagomezgeka pa chiyezgo chaumaliro.—Rom. 8:21; Uvu. 20:7, 8.
5, 6. Kasi ŵapapi ŵakwenera kuchita vichi? Kasi mwana waliyose wakwenera kuchita vichi? (Wonani chithuzithuzi chakwamba.)
5 Ŵapapi ŵangachita makora chomene usange ŵangasambizga ŵana ŵawo umo ŵangalombera kweniso kumanya kuti Yehova ni dada wawo. Mulaŵiliri wa dera munyake ku South Africa wakati: “Kufuma apo ŵana ŵane ŵakababikira, mise yiliyose para nilipo nkhalombanga nawo. Nangauli ŵakukumbuka yayi ivyo nkhayowoyanga mu lurombo, kweni ŵakukumbuka kuti para tikulomba ŵakajipulikanga kuti ŵali pafupi chomene na Yehova ndipo ŵakawonanga kuti mbakuvikilirika. Nkhamba kuŵasambizga umo ŵangalombera kwa Yehova ŵachali ŵachoko. Nkhaŵachiskanga kuti para ŵakulomba, ŵafumiskenge mazgu. Ivi vikanovwiranga kuti nipulike ivyo ŵakalombanga na kumanya ivyo vili mu mitima yawo. Ntheura nkhaŵasambizga kuti ŵazunurenge fundo zakuzirwa za mu lurombo lwa Yesu.”
6 Ŵana ŵake ŵakalutilira kutemwa Yehova. Pasono ŵali kutengwa ndipo ŵakuchita uteŵeti wanyengozose na ŵafumu ŵawo. Chinthu chakuzirwa chomene icho ŵapapi ŵakwenera kuchita ndicho kusambizga ŵana ŵawo kuti ŵaŵe paubwezi na Yehova. Kweni mwana waliyose wakwenera kukhozga ubwezi wake na Yehova.—Sal. 5:11, 12; 91:14.
“ZINA LINU LITUŴISKIKE”
7. Kasi tili na mwaŵi wuli ndipo tikwenera kuchita vichi?
7 Tili na mwaŵi wapadera chomene. Tamanya zina la Chiuta kweniso tikumanyikwa na “zina lake.” (Mil. 15:14; Yes. 43:10) Nyengo zose tikulomba kuti zina la Chiuta “lituŵiskike.” Tikulomba Yehova kuti watovwire kugega kuchita chilichose icho chingatukiska zina lake. Tileke kuchita vinthu nga Mbakhristu ŵanyake ŵakwambilira awo Paulosi wakaŵaphalira kuti: “Zina la Chiuta likuyuyulika pakati pa mitundu chifukwa cha imwe.”—Rom. 2:21-24.
8, 9. Yowoyani chiyelezgero icho chikulongora kuti Yehova wakovwira ŵanthu awo ŵakukhumba kutuŵiska zina lake.
8 Tikuchita chilichose kuti tichindike zina la Chiuta. Mudumbu munyake wa ku Norway mfumu wake wakafwa apo mwana wake wakaŵa na vyaka viŵiri. Mudumbu uyu wakati: “Vikaŵa vyakusuzga chomene. Nkhalombanga zuŵa na zuŵa pafupifupi ora lililose. Nkhamulombanga kuti wanipe nkhongono zakuzizipizgira kweniso kuti nileke kuchita chilichose icho chingapangiska Satana kunyoza Yehova. Nkhakhumbanga kutuŵiska zina la Yehova kweniso kuti mwana wane wazakawone adada ŵake mu Paradiso.”—Zinth. 27:11.
9 Kasi Yehova wakazgora lurombo lwake? Enya. Ŵabali na ŵadumbu ŵakamukhozga chomene. Pakati pajumpha vyaka 5, wakatengwa kwa mulara mu mpingo. Mwana wake uyo sono wali na vyaka 20 wali kubatizika. Mudumbu uyu wakati: “Ndine wakukondwa chomene kuti mfumu wane wakanovwira kulera mwana uyu.”
10. Kasi Yehova wazamutuŵiska wuli zina lake?
10 Yehova wazamutuŵiska chomene zina lake para wazakawuskapo ŵanthu wose awo ŵakukana Ufumu wake. (Ŵazgani Ezekiel 38:22, 23.) Panyengo iyo, ŵanthu ŵazamuŵaso ŵarunji ndipo waliyose kuchanya na pa charu chapasi wazamusopanga Yehova. Paumaliro, Yehova wazamuŵa “vinthu vyose kwa waliyose.”—1 Kor. 15:28.
“UFUMU WINU WIZE”
11, 12. Kasi Ŵasambiri ŵa Baibolo ŵakamanya vichi mu 1876?
11 Pambere Yesu wandalute kuchanya, ŵasambiri ŵake ŵakamufumba kuti: “Fumu, kasi mukuwezgera ufumu kwa Israyeli pa nyengo iyi?” Yesu wakaŵazgora kuti nyengo yindakwane kuti ŵamanye apo Ufumu wa Chiuta wambirenge kulamulira. Kweni wakaŵachiska kuti ŵakwenera kulimbikira chomene kupharazga. (Ŵazgani Milimo 1:6-8.) Wakaŵaphaliraso kuti ŵalombenge kuti Ufumu wa Chiuta wize na kulindilira waka apo wizirenge. Lekani tichali kulomba kuti Ufumu uwu wize.
12 Apo Yesu wakaŵa pafupi kwamba kulamulira, Yehova wakawovwira Ŵasambiri ŵa Baibolo kuti ŵamanye chaka icho wambirenge kulamulira. Mu 1876, Charles Taze Russell wakalemba nkhani ya mutu wakuti: “Nyengo za Ŵamitundu, Kasi Zizamumara Pawuli?” mu magazini ya Bible Examiner. Wakalongosora kuti, ‘nyengo zinkhondi na ziŵiri’ izo zikuzunulika mu uchimi wa mu buku la Daniel zikuyana waka na “nyengo zakutemeka za ŵamitundu” izo Yesu wakayowoya mu uchimi wake. Nkhani iyi yikayowoya kuti nyengo izi zizamumara mu 1914. *—Dan. 4:16; Luka 21:24.
13. Kasi ntchivichi chikachitika mu 1914, ndipo ivyo vikuchitika mu charu vikulongora vichi?
13 Mu 1914, ku Europe kukambika nkhondo iyo yikathandazgika pa charu chose. Nkhondo iyi yikapangiska kuti paŵe njara yikuru. Kuumaliro wa 1918, nthenda ya fuluwenza yikakoma ŵanthu ŵanandi chomene kuluska awo ŵakafwa pa nkhondo. Ivi vikaŵa vinyake mwa vimanyikwiro ivyo Yesu wakayowoya. Vimanyikwiro ivi vikulongora kuti Yesu wakamba kulamulira kuchanya mu 1914. (Mat. 24:3-8; Luka 21:10, 11) Mu 1914, Yesu “wakaluta kukatonda na kumalizga kutonda kwake.” (Uvu. 6:2) Wakaponya Satana na viŵanda vyake pa charu chapasi. Ivi vikati vyachitika, uchimi ukafiskika wakuti, ‘soka ku charu chapasi na nyanja, chifukwa Dyabulosi wakhilira pasi kwa imwe, wali na ukali ukuru, pakumanya kuti wali na nyengo yifupi.’—Uvu. 12:7-12.
14. (a) Chifukwa wuli tikulomba kuti Ufumu wa Chiuta wize? (b) Kasi ni ntchito wuli yakuzirwa iyo tikwenera kuchita?
14 Yesu wakati wamba kulamulira kuchanya, vinthu vikahenipa chomene pa charu chapasi. Uchimi wa mu Uvumbuzi 12 ukutovwira kupulikiska chifukwa icho vinthu vikahenipira nthena. Yesu wali kwamba kulamulira kuchanya, Satana wachali kulamulira charu chapasi. Kweni sonosono apa, Yesu wamalizgenge “kutonda kwake” para wafumiskapo uheni wose pa charu. Tilekenge yayi kupharazga na kulomba Ufumu wa Chiuta m’paka apo masuzgo ghazamumalira. Para tikupharazga, tikufiska uchimi wa Yesu wakuti: “Makani ghawemi agha gha ufumu, ghazamupharazgika mu charu chose kuti uŵe ukaboni ku mitundu yose; penepapo ndipo umaliro wizenge.”—Mat. 24:14.
‘KHUMBO LINU LICHITIKE PA CHARU CHAPASI’
15, 16. Padera pakulomba kuti khumbo la Chiuta lichitike pano pasi, kasi tikwenera kuchitaso vichi?
15 Pakwamba, khumbo la Chiuta likachitikanga pa charu chapasi. Lekani Yehova wakayowoya kuti vinthu vyose ‘vikaŵa viwemi chomene.’ (Gen. 1:31) Pamasinda, Satana wakagaluka na kupangiska ŵanthu ŵanandi kuti ŵaleke kuchita khumbo la Yehova. Kweni sono, pali ŵanthu ŵakujumpha 8 miliyoni awo ŵakuteŵetera Yehova. Iwo ŵakuchita khumbo la Chiuta ndipo ŵakulomba kuti lichitike pano pasi. Ŵakukondweska Yehova na kusambizga ŵanthu vya Ufumu wake.
16 Mudumbu munyake wa vyaka 80 uyo wakaŵa mishonale mu charu chinyake kuno ku Africa, wakabatizika mu 1948. Iyo wakati: “Nkhulombera ŵanthu wose awo ŵakukhumba nadi kumanya Yehova kuti mphanyi ŵasambira pambere umaliro undize. Pambere nindambe kupharazgira munthu, nkhwamba dankha kulomba kuti ni mufike pamtima. Kweniso nkhulomba Yehova kuti watovwire kupwelelera ŵanthu wose awo ŵali kusambira kale unenesko.” Mudumbu uyu wawovwira ŵanthu ŵanandi kuti ŵamanye Yehova. Kasi namwe mukumanyapo mubali panji mudumbu muchekuru uyo wakulimbikira kuchita khumbo la Yehova?—Ŵazgani Ŵafilipi 2:17.
17. Kasi mukujipulika wuli na ivyo Yehova wazamuchitira ŵanthu pa charu chapasi?
17 Tilutilirenge kulomba kuti Ufumu wize m’paka Yehova wazakawuskepo ŵalwani wose pa charu chapasi. Para Ufumu wiza, charu chizamuŵa paradiso ndipo ŵanthu mabiliyoni ghanandi awo ŵali kufwa ŵazamuwuka. Yesu wakati: ‘Ora likwiza mu leneilo wose awo ŵali mu malaro gha chikumbusko ŵazamupulika lizgu lake na kufumira kuwaro.’ (Yoh. 5:28, 29) Tizamukondwa chomene kupokelera ŵabali ŵithu awo ŵazamuwuskika. Chiuta “wazamufyura sozi lililose ku maso ghawo.” (Uvu. 21:4) Ŵanthu ŵanandi “ŵambura urunji” ŵazamuwuskika. Ŵanthu “ŵambura urunji” ni awo ŵakafwa pambere ŵandasambire vya Yehova na Yesu. Ntheura tizamukondwa kuŵasambizga kuti nawo ŵamanye khumbo la Chiuta na kukhala na “umoyo wamuyirayira.”—Mil. 24:15; Yoh. 17:3.
18. Kasi ntchivichi chizamuchitika para Ufumu wa Chiuta wamba kulamulira charu?
18 Para Ufumu wa Chiuta wazakamba kulamulira pa charu chapasi, uzamutuŵiska zina la Chiuta ndipo tose tizamusopa Yehova mwakukolerana. Pa nyengo iyo, Chiuta wazamutipa vyose ivyo tikukhumba. Mu nkhani yakulondezgapo tizamusambira vinthu vinyake ivyo Yesu wakati tilombenge.
^ ndime 12 Kuti mumanye umo uchimi uwu ukafiskikira, wonani buku la Kasi Baibolo Likusambizgaci Comenecomene? peji 215-218.


text:
Umo Mungatisangira
Tili ŵakunozgeka kumovwirani usange mukukhumba kusambira Baibolo panji kumanya ntchito iyo tikuchita pa charu chose. Sankhanipo chimoza musi umu kuti Ŵakaboni ŵa Yehova ŵakufupi na kukwinu ŵamovwirani.
Tiyimbirani foni panji kutilembera pa maadiresi na manambara agho ghali musi umu
Mauritius
Association of Jehovah’s Witnesses
5, Baissac Road
Petit Verger
Pointe aux Sables
MAURITIUS
+230 234-2530
Nyengo ya Ntchito
Mande m’paka Chinkhondi
7:30 a.m. m’paka 12:00 p.m na 1:00 p.m. m’paka 4:30 p.m.


text:
MUTU 27
Yesu Wakachema Mateyu
MATEYU 9:9-13 MARIKO 2:13-17 LUKA 5:27-32
YESU WAKACHEMA MATEYU, UYO WAKAŴA WAKUSONKHESKA MSONKHO
YESU WAKAŴA PAMOZA NA ŴAKUSONKHESKA MSONKHO KUTI WAŴAWOVWIRE
Yesu wakati wachizga munthu wakufwa viŵaro, wakakhala mwenemura mu Kaperenaumu mumphepete mwa Nyanja ya Galileya. Mizinda yikizaso kwa iyo, ndipo wakamba kuyisambizga. Apo Yesu wakendanga, wakawona Mateyu, uyo wakachemekangaso Levi. Munthu uyu wakaŵa pa nyumba yakusonkherapo msonkho. Yesu wakamuchema, wakati: “Uŵe mulondezgi wane.”—Mateyu 9:9.
Nga umo vikaŵira na Petrosi, Andireya, Yakobe na Yohane, Mateyu nayo wakwenera kuti wakamanyanga kale ivyo Yesu wakasambizganga na minthondwe iyo wakachitanga. Nayo wakamba kulondezga Yesu kwambura kuchedwa. Baibolo likuti: “Penepapo [Mateyu] wakawuka na kumulondezga” Yesu. (Mateyu 9:9) Nyengo yeneyiyo, Mateyu wakaleka kusonkheska msonkho na kuŵa msambiri wa Yesu.
Pakati pajumpha nyengo, Mateyu wakanozga chiphikiro chikuru chomene ku nyumba yake. Panji wakakhumbanga kuwonga Yesu chifukwa chakuti wakamuchema. Padera pa Yesu na ŵasambiri ŵake, kasi wakachema anjani ku chiphikiro ichi? Wakachema ŵabwezi ŵake awo wakendanga nawo kumanyuma, na ŵakusonkheska msonkho ŵanyake. Ŵanthu aŵa ŵakatoleranga msonkho wa boma la Ŵaroma, ilo ŵanthu ŵakalitinkhanga chomene. Ŵakapokanga msonkho pa malo ghakwimikapo ngalaŵa, mu misewu yikuruyikuru, na pa katundu uyo ŵanthu ŵakachemeskanga ku vyaru vinyake. Kasi Ŵayuda ŵakaŵawonanga wuli ŵakusonkheska misonkho? Ŵanthu ŵakaŵawonanga makora yayi chifukwa kanandi ŵakachitanga vimbundi. Ŵakatchajanga ndalama zinandi m’malo mwa msonkho wake weneko. Pa chiphikiro ichi pakaŵaso ‘ŵakwananga’ awo ŵakamanyikwanga na nkharo ziheni.—Luka 7:37-39.
Ŵafarisi ŵakati ŵawona kuti Yesu wali pa chiphikiro pamoza na ŵakwananga, ŵakazizwa. Ŵafarisi ŵakajiwonanga kuti mbarunji, ntheura ŵakafumba ŵasambiri ŵa Yesu kuti: “Chifukwa wuli msambizgi winu wakurya na ŵakusonkheska msonkho na ŵakwananga?” (Mateyu 9:11) Yesu wakaŵapulika, ndipo wakaŵazgora kuti: “Ŵanthu awo ŵali makora ŵakukhumbikwira dokotala chara, kweni ŵalwari ndiwo. Ipo lutani, mukasambire ng’anamuro la ichi: ‘Nkhukhumba lusungu, sembe chara.’ Pakuti nkhizira kuzakachema ŵanthu ŵarunji chara, kweni ŵakwananga.” (Mateyu 9:12, 13; Hoseya 6:6) Ŵafarisi ŵakachemanga Yesu kuti “msambizgi,” kweni mwaupusikizgi. Nangauli ŵakachitanga nthena, Yesu wakaŵasambizganga kuti ŵachitenge vinthu viwemi.
Mateyu wakwenera kuti wakachema ŵakusonkheska msonkho na ŵakwananga ku nyumba yake kuti ŵazakasambizgike na Yesu na kuchizgika mwauzimu “pakuti pakaŵa ŵanandi awo ŵakamulondezganga.” (Mariko 2:15) Yesu wakakhumbanga kuŵawovwira kuti ŵaŵe ŵabwezi ŵa Chiuta. Mwakupambana na Ŵafarisi awo ŵakajiwonanga kuŵa ŵarunji, Yesu wakaŵayuyuranga yayi ŵanthu aŵa. Yesu wakaŵa walusungu. Wakawovwiranga ŵanthu wose awo ŵakaŵa ŵalwari mwauzimu.
Yesu wakaŵa walusungu ku ŵakusonkheska msonkho na ŵakwananga. Wakatinkhanga zakwananga izo ŵakachitanga, kweni wakaŵalengera chitima nga umo wakachitiranga na ŵanthu awo ŵakaŵa ŵalwari. Mungakumbukira ivyo wakachitira munthu wavyoni, apo wakati: “Nkhukhumba! Tozgeka.” (Mateyu 8:3) Nase tikwenera kuŵa na lusungu na kovwira awo ŵakukhumbikwira wovwiri, chomenechomene kuŵawovwira mwauzimu!


text: Lurombo lwa Davide.86 A Yehova, thyani khutu linu na kunizgora,Pakuti nili wakusuzgika na mukavu.+2 Sungilirani umoyo wane, pakuti ndine wakugomezgeka.+Ponoskani muteŵeti winu uyo wakuthemba imwe,Pakuti ndimwe Chiuta wane.+3 Nilongorani lusungu, A Yehova,+Pakuti nkhumuchemani zuŵa lose.+4 Kondweskani muteŵeti winu,Pakuti nkhuzgokera kwa imwe, A Yehova.5 Chifukwa imwe, A Yehova, ndimwe muwemi,+ wakunozgeka kugowokera,+Ndimwe wakuzura na lusungu* ku wose awo ŵakuchema pa imwe.+6 A Yehova, pulikani lurombo lwane.Tegherezgani apo nkhuŵeya kuti munovwire.+7 Pa zuŵa la suzgo yane, nkhumuchemani,+Pakuti munizgorenge.+8 A Yehova, palije wakuyana na imwe pakati pa ŵachiuta,+Kulije milimo iyo yikuyana na yinu.+9 Mitundu yose iyo muli kupangaYizenge na kusindama pamaso pinu, A Yehova,+Ndipo yipelekenge uchindami ku zina linu.+10 Chifukwa ndimwe mukuru ndipo mukuchita vinthu vyakuzizwiska.+Imwe pera, ndimwe Chiuta.+11 Nisambizgani nthowa yinu, A Yehova.+Nendenge mu unenesko winu.+Lungani mtima* wane kuti wopenge zina linu.+12 Nkhumulumbani, A Yehova Chiuta wane, na mtima wane wose,+Ndipo nipelekenge uchindami ku zina linu muyirayira,13 Pakuti lusungu* lwinu kwa ine ndukuru,Mwaponoska umoyo wane mu Dindi* la nyang’anyang’a.+14 A Chiuta, ŵanthu ŵakujiŵikamo ŵakuniwukira.+Genge la ŵanthu ŵankhaza likupenja umoyo wane,Ndipo ŵakumuchindikani yayi.*+15 Kweni imwe, A Yehova, ndimwe Chiuta walusungu na wachiwuravi,Mukukalipa luŵiro chara, ndimwe wakuzara na chitemwa na kugomezgeka.*+16 Zgokerani kwa ine, munilongore lusungu.+Mupani nkhongono zinu muteŵeti winu,+Na kuponoska mwana wa muzgakazi winu.17 Nilongorani chimanyikwiro* cha uwemi winu,Mwakuti awo ŵakunitinkha ŵachiwone na kukhozgeka soni.Pakuti imwe, A Yehova, ndimwe movwiri na musanguluski wane.


text:
Yehova Walongozga Ŵanthu Ŵaki
“Yehova wakulongozeningi nyengu zosi.”—YES. 58:11.
SUMU: 23, 22
1, 2. (a) Kumbi wo alongozga Akaboni aku Yehova, apambana wuli ndi wo alongozga mu visopa vinyaki? (b) Kumbi tikambisanengenji munkhani iyi kweniso yakulondopu?
KANANDI ŵanthu afumba Akaboni aku Yehova kuti: “Kumbi mulongozgi winu ndiyani?” Venivi vakuziziswa cha chifukwa mu visopa vinandi asankha munthurumi pamwenga munthukazi kuti walongozgengi. Mwakupambana ndi visopa venivi, isi tikondwa kukambiya ŵanthu kuti Mulongozgi widu ndi munthu cha. M’malu mwaki tilongozgeka ndi Khristu yo wakuyuskika ndipu nayu walongozgeka ndi Yehova wo Mbawisi.—Mat. 23:10.
2 Chinanga kuti ve viyo, pe kagulu ka abali wo ndi “kapolu wakugomezeka ndi wazeru” yo walongozga ŵanthu aku Chiuta mazuŵa nganu. (Mat. 24:45) Sonu tiziŵa wuli kuti ndi Yehova yo watitilongozga kuporote mu Mwana waki yo titimuwona cha? Munkhani iyi kweniso yakulondopu, tikambisanengi mo Yehova wawovye ŵanthu wo alongozga ŵanthu ŵaki kwa vyaka masauzandi. Tikambisanengi so maukaboni ngatatu ngo ngalongo kuti Yehova waŵawovyanga, walongozganga ŵanthu ŵaki ndipuso walutiriza kuŵalongozga.—Yes. 58:11.
AWOVYEKANGA NDI MZIMU UTUŴA
3. Ntchinthu wuli cho chinguwovya Mosese kuti walongozgi Ayisraele?
3 Mzimu utuŵa wawovyanga ŵanthu wo amiyanga Chiuta. Ŵanaŵaniyani Mosese yo wangupasika ntchitu yakulongozga Ayisraele. Ntchinthu wuli chingumuwovya kuti wafiski ntchitu yakusuzga yeniyi? Yehova “wanguŵika mwaku iyu mzimu Waki utuŵa.” (Ŵerengani Yesaya 63:11-14.) Chifukwa chakuti Mosese wawovyekanga ndi mzimu utuŵa, Yehova wangulutiriza kulongozga ŵanthu ŵaki.
4. Kumbi Ayisraele atingi aziŵengi wuli kuti Mosese walongozgekanga ndi mzimu waku Chiuta? (Wonani chithuzi cho che papeji 18.)
4 Pakuti mzimu utuŵa ndi nthazi yambula kuwoneka, kumbi Ayisraele atingi aziŵengi wuli kuti Mosese walongozgekanga ndi mzimu utuŵa? Mzimu wenuwu unguwovya Mosese kuti wachiti vakuziziswa kweniso wapharazgi zina laku Chiuta kwaku Farao. (Chit. 7:1-3) Ungumuwovya so kuti waje ndi mijalidu yamampha nge chanju, kujiyuyuwa ndi kuzizipizga kuti walongozgi umampha Ayisraele. Mosese wapambananga ukongwa ndi alongozgi a muvyaru vinyaki wo ŵenga ankhaza kweniso akujikuzga. (Chit. 5:2, 6-9) Venivi vingulongo kuti Yehova ndiyu wangusankha Mosese kuti walongozgengi ŵanthu ŵaki.
5. Konkhosani mo Yehova wanguwovye anthurumi anyaki achiyisraele kuti alongozgengi ŵanthu ŵaki.
5 Pati pajumpha nyengu, mzimu utuŵa unguwovya anthurumi anyaki wo Yehova wangusankha kuti alongozgengi ŵanthu ŵaki. Mwakuyeruzgiyapu, “Yoswa mwana waku Nuni wanguzazika ndi mzimu wazeru.” (Mar. 34:9) “Mzimu waku Yehova wenga paku Gideoni.” (Ŵer. 6:34) Ndipu “mzimu waku Yehova ungwamba kugwira ntchitu paku Davidi.” (1 Sam. 16:13) Anthurumi ŵenaŵa, agomezanga mzimu waku Chiuta kuti uŵawovyi ndipu unguŵawovya kuti aphali nkhondu zo atingi aphalengi cha pakuŵija. (Yos. 11:16, 17; Ŵer. 7:7, 22; 1 Sam. 17:37, 50) Venivi vinguchitisa kuti Yehova watumbikiki.
6. Ntchifukwa wuli Chiuta wakhumbanga kuti Ayisraele atumbikengi ŵanthu wo aŵalongozganga?
6 Kumbi Ayisraele akhumbikanga kuchitanji chifukwa cha vinthu vo awonanga, vo valongoliyanga limu kuti anthurumi ŵenaŵa awovyekanga ndi mzimu utuŵa? Pa nyengu yo ŵanthu adandawulanga ndi mo Mosese walongozgiyanga, Yehova wangufumba kuti: “Kumbi ŵanthu yaŵa alutirizengi kuleka kunditumbika mpaka zukwanji?” (Maŵ. 14:2, 11) Yehova wangusankha Yoswa, Gideoni ndi Davidi kuti amumiyi. Asani Ayisraele avwiya anthurumi ŵenaŵa, ndikuti avwiyanga Yehova nge Mulongozgi wawu.
AWOVYEKANGA NDI ANGELU
7. Kumbi angelu amuwovyanga wuli Mosese?
7 Angelu awovyanga ŵanthu wo amiyanga Chiuta. (Ŵerengani Ŵahebere 1:14.) Yehova wangutuma angelu kuti apereki ntchitu kwaku Mosese, amunozekeresi kweniso amulongozgi. Chiuta wangutuma Mosese “nge wakulamuliya ndipuso mtaski mwakugwirisiya ntchitu mungelu yo wangumuwoneke muchivwati.” (Mac. 7:35) Marangu ngo Mosese wagwirisiyanga ntchitu pakusambiza Ayisraele, Yehova ndiyu ‘wangungapereka kuziya mwa angelu.’ (Ŵag. 3:19) Ndipu Yehova wangumukambiya kuti: “Longozge ŵanthu ku malu ngo ndakukambiya. Awona! Mungelu wangu wakulongozgengi.” (Chit. 32:34) Bayibolu likamba cha kuti Ayisraele anguwona mungelu yo wawonekanga nge munthu wachichita vinthu venivi. Chinanga kuti venga viyo, mo Mosese wasambiziyanga ndi kulongozga ŵanthu, vingulongole limu kuti waŵovyekanga ndi angelu.
8. Kumbi Yoswa ndi Hezekiya anguwovyeka wuli ndi angelu?
8 Mosese wati wafwa, Yoswa wangusere mu malu mwaki. Iyu wangupasika nthazi ndi “mulongozgi wa gulu la nkhondu laku Yehova” kuti walongozgi ŵanthu aku Chiuta kuchichita nkhondu ndi Akanani. Ayisraele anguphala nkhondu yo. (Yos. 5:13-15; 6:2, 21) Pavuli paki, Fumu Hezekiya yinguwofyezeka ndi asilikali a Asiriya wo akhumbanga kuyukiya Yerusalemu. Mu usiku umoza pe ‘mungelu waku Yehova wanguluta ku musasa wa Asiriya ndipu wangubaya asilikali 185,000.’—2 Ŵakar. 19:35.
9. Ntchifukwa wuli Ayisraele akhumbikanga kuvwiya ŵanthu wo amiyanga Chiuta chinanga kuti ŵenga akubuda?
9 Angelu mbambula ubudi kweni ŵanthu wo awovyekanga ndi angelu ŵenga akubuda. Mwakuyeruzgiyapu, nyengu yinyaki Mosese wangutondeka kutumbika Yehova. (Maŵ. 20:12) Yoswa wangufumba dankha Chiuta cha pa nyengu yo wachitanga phanganu ndi Agibeoni. (Yos. 9:14, 15) Hezekiya “wangujikuzga mumtima mwaki” kwa nyengu yimanavi. (2 Mik. 32:25, 26) Chinanga kuti anthurumi yaŵa anangisanga, Ayisraele akhumbikanga mbwenu kulondo ulongozgi wawu. Yehova wawovyanga anthurumi ŵenaŵa mwakugwirisiya ntchitu angelu ŵaki. Iyu waŵalongozganga nadi ŵanthu ŵaki.
ALONGOZGEKANGA NDI MAZU NGAKU CHIUTA
10. Kumbi Mosese walongozgekanga wuli ndi marangu ngaku Chiuta?
10 Mazu ngaku Chiuta ngalongozganga ŵanthu wo amumiyanga. Bayibolu likamba kuti marangu ngo Ayisraele angupasika, ngadanikanga so kuti ‘marangu ngaku Mosese.’ (1 Ŵakar. 2:3) Kweni likamba kuti Yehova ndiyu wangupereka marangu ngenanga ndipu chinanga ndi Mosese nayu wakhumbikanga kungalondo. (2 Mik. 34:14) Yehova wati wapasa Mosese ulongozgi wa mo wakhumbikiyanga kupangiya chihema, “Mosese wanguchita vosi mwakukoliyana ndi vo Yehova wangumulamuliya. Iyu wanguchita nadi viyo.”—Chit. 40:1-16.
11, 12. (a) Kumbi Yoswa kweniso mafumu ngo ngalamuliyanga ŵanthu aku Chiuta akhumbikanga kuchitanji? (b) Kumbi Mazu ngaku Chiuta nganguŵawovya wuli anthurumi wo alongozganga ŵanthu aku Chiuta?
11 Yoswa wachiyamba kulongozga, wenga ndi Mazu ngaku Chiuta ngo ngangulembeka mubuku. Yehova wangumukambiya kuti: “Utenere kuliŵerenga ndi kulunguruka musana ndi usiku kuti ulondongi mwakuphwere vosi vo vikulembekamu.” (Yos. 1:8) Pavuli paki, mafumu ngo ngalamuliyanga ŵanthu aku Chiuta nangu ngachitanga venivi. Yingu ngangulamulika kuti ngaŵerengengi marangu zuŵa lelosi, ngajilembe marangu ngenanga ndipuso ‘ngasungengi mazu ngosi nga mumarangu ngenanga ndi kungachita.’—Ŵerengani Marangu 17:18-20.
12 Kumbi Mazu ngaku Chiuta nganguŵawovya wuli anthurumi wo alongozganga? Ŵanaŵaniyani chakuwoniyapu cha Fumu Josiya. Buku lo mwenga marangu ngo Mosese wangupasika lati lasanirika, mlembi waku Josiya wangwamba kumuŵerenge. * Kumbi fumu iyi yinguchita wuli? “Fumu yati yavwa ŵaka mazu nga mumarangu yanga, yingupaluwa vakuvwala vaki.” Iyu yinguchita so vinthu vinyaki. Mwakulongozgeka ndi Mazu ngaku Chiuta, fumu Josiya yinguyesesa kumalisa kusopa angoza ndipu yingunozga phwandu la Phaska lo lenga lechendachitikepu. (2 Ŵakar. 22:11; 23:1-23) Chifukwa chakuti Josiya ndi anthurumi anyaki akugomezeka alongozgekanga ndi Mazu ngaku Chiuta, yiwu ŵenga akunozgeka kusintha ulongozgi wo apasanga ŵanthu aku Chiuta ndipuso kuwukonkhosa umampha. Vo anguchita, vinguwovya kuti ŵanthu aku Chiuta achitengi vinthu mwakukoliyana ndi khumbu laki.
13. Kumbi ŵanthu wo alongozganga ŵanthu aku Chiuta apambananga wuli ndi alongozgi a mitundu yinyaki wo asopanga angoza?
13 Mafumu ngakugomezeka yanga, ngapambananga ukongwa ndi alongozgi a mitundu yinyaki wo alongozgekanga ndi zeru za ŵanthu zo zenga zakupereŵere. Mwakuyeruzgiyapu, alongozgi achikanani ndi ŵanthu ŵawu achitanga vinthu viheni ukongwa nge kugonana kwa ŵanthu apachibali, kugonana kwa anthurumi pamwenga anthukazi ŵijaŵija, kugona nyama, kupereka ŵana sembi ndipuso kusopa angoza. (Ŵal. 18:6, 21-25) Kusazgiyapu yapa, alongozgi a ku Babiloni ndi a ku Egipiti ŵengavi marangu ngakukwaskana ndi uchanda ngo Chiuta wangupasa Ayisraele. (Maŵ. 19:13) Mwakupambana ndi ŵanthu ŵenaŵa, ŵanthu aku Chiuta a mu nyengu yakali awonanga mo alongozgi ŵawu akugomezeka aŵachiskiyanga kuti ayanjengi Chiuta, ajengi achanda kweniso a mijalidu yamampha. Kukamba uneneska, Yehova waŵalongozganga nadi.
14. Ntchifukwa wuli Yehova wachenyanga ŵanthu anyaki wo alongozganga ŵanthu ŵaki?
14 Ndi mafumu ngosi cha ngo ngalamuliyanga ŵanthu aku Chiuta a mu nyengu yakali, ngo ngalondonga ulongozgi waku Chiuta. Mafumu ngo ngalekanga kuvwiya Yehova, ngakananga kulongozgeka ndi mzimu waki, angelu ndipuso Mazu ngaki. Nyengu zinyaki Yehova waŵachenyanga pamwenga wasankhanga alongozgi anyaki kuti asere mumalu mwawu. (1 Sam. 13:13, 14) Pa nyengu yaki, iyu wasankhanga munthu munyaki yo waŵanga wamampha kuluska yo wengapu.
YEHOVA WAKUSANKHA MULONGOZGI WAMBULA UBUDI
15. (a) Kumbi achimi angulongo wuli kuti kuzengi mulongozgi wakwenere? (b) Kumbi mulongozgi yo wangukambika kuti wazengi wenga yani?
15 Kweche vyaka vinandi, Yehova wangukamba kuti wazamusankha munthu yo wazamuja wakwenere kulongozga ŵanthu ŵaki. Mosese wangukambiya Ayisraele kuti: “Yehova Chiuta winu wazakukuyusiyani mchimi nge ini kutuliya pakati pa abali ŵinu. Mutenere kumuvwiya.” (Mar. 18:15) Yesaya wangukamba kuti munthu mwenuyu wazamuja “mulongozgi kweniso wakulamuliya.” (Yes. 55:4) Mwakuwovyeka ndi mzimu utuŵa, Danyele wangulemba za kuza kwaku ‘Mesiya yo watingi wazijengi Mulongozgi.’ (Dan. 9:25) Pakumaliya, Yesu Khristu wangukamba kuti iyu ndi “Mulongozgi” wa ŵanthu aku Chiuta. (Ŵerengani Mateyu 23:10.) Akusambira aku Yesu amulondonga ndi mtima wosi ndipu ŵenga ndi chigomezu kuti Yehova ndiyu wakumusankha. (Yoh. 6:68, 69) Ntchinthu wuli chinguŵawovya kugomeza kuti Yehova walongozganga ŵanthu ŵaki mwakugwirisiya ntchitu Yesu Khristu?
16. Kumbi ndi vinthu nivi vo vingulongo kuti Yesu wawovyekanga ndi mzimu utuŵa?
16 Mzimu utuŵa wawovyanga Yesu. Yesu wachibatizika, Yohane Mubatizi wanguwona “kuchanya kuchijulika ndipu mzimu utuŵa wo wawonekanga nge nkhunda unguza paku iyu.” Pavuli paki, “mzimu ungumulongozge kuchipululu.” (Marko 1:10-12) Pa nyengu yo Yesu wateŵetiyanga pacharu chapasi, mzimu waku Chiuta ungumuwovya kuchita vakuziziswa kweniso kulongoro mwamazaza. (Mac. 10:38) Ungumuwovya so kuja ndi mijalidu yamampha nge chanju, likondwa ndipuso chivwanu chakukho. (Yoh. 15:9; Ŵah. 12:2) Pengavi mulongozgi munyaki yo wangulongo ukaboni waviyo. Yesu wangusankhika nadi ndi Yehova.
17. Kumbi angelu angumuwovya wuli Yesu?
17 Angelu awovyanga Yesu. Pati pajumpha nyengu kutuliya po Yesu wangubatizikiya, “angelu anguza ndipu angwamba kumuteŵete.” (Mat. 4:11) Kwati kwaja maora ngamanavi kuti wafwi, ‘mungelu wangutuwa kuchanya, wangumuwoneke ndipu wangumuchiska.’ (Luka 22:43) Yesu wenga ndi chigomezu kuti Yehova watumengi angelu nyengu yeyosi yo wakhumbikengi chovyu, kuti amuwovyi kufiska khumbu laku Yehova.—Mat. 26:53.
18, 19. Kumbi Mazu ngaku Chiuta, ngamulongozganga wuli Yesu pa vo wachitanga kweniso vo wasambizanga?
18 Yesu walongozgekanga ndi Mazu ngaku Chiuta. Kutuliya pa nyengu yo Yesu wangwambiya uteŵeti waki, walongozgekanga ndi Malemba. (Mat. 4:4) Chifukwa chakuti Yesu wavwiyanga Mazu ngaku Chiuta, wangujipereka kuti wafwi pachimiti chakutombozgekiyapu. Mazu ngakumaliya ngo Yesu wangukamba we pafupi kufwa, wangungato mu mauchimi ngo ngakambanga za ku Mesiya. (Mat. 27:46; Luka 23:46) Mwakupambana ndi Yesu, alongozgi a visopa a mu nyengu yaki, angagwirisiyanga ntchitu cha Mazu ngaku Chiuta asani ngasuskana ndi miyambu yawu. Yesu wanguko mazu ngo Yehova wangukamba kuporote mwa mchimi Yesaya, wachikamba za alongozgi ŵenaŵa. Iyu wanguti: “Ŵanthu yaŵa atinditumbika ndi milomu yawu, kweni mitima yawu ye kutali ndi ini. Alutiriza kundisopa kweni kusopa kwawu nkhwaŵaka chifukwa asambiza marangu nga ŵanthu nge kuti ndi visambizu vaku Chiuta.” (Mat. 15:7-9) Kumbi Yehova watingi wasankhengi yumoza mwa ŵanthu ŵenaŵa kuti walongozgengi ŵanthu ŵaki?
19 Yesu wazomerezanga kuti Mazu ngaku Chiuta ngamulongozgengi pa vo wachitanga kweniso vo wasambizanga. Pa nyengu yo alongozgi a visopa angumufumba mafumbu ngakumuyesa, iyu wanguthemba zeru zaki cha pamwenga vinthu vinandi vo waziŵanga. M’malu mwaki, wangugwirisiya ntchitu Malemba. (Mat. 22:33-40) M’malu mwakukambiya ŵanthu nkhani zinandi zakukwaskana ndi umoyu waki weche kuchanya pamwenga mo chilengedu chingulengeke kuti azizwi, iyu “wangujula maŵanaŵanu ngawu kuti avwisi vo Malemba ngang’anamuwanga.” (Luka 24:32, 45) Yesu wayanjanga Mazu ngaku Chiuta ndipu wakhumbisisanga kukambiyaku ŵanthu.
20. (a) Kumbi Yesu wangulongo wuli kuti watumbikanga Chiuta? (b) Kumbi Yesu ndi Herode Agripa Wakwamba apambananga wuli?
20 Chinanga kuti ŵanthu wo avwisiyanga Yesu azizwanga ndi “mazu ngakukondwesa” ngo wakambanga, iyu waperekanga ulemu kwaku Yehova, Msambizi waki. (Luka 4:22) Pa nyengu yo munthu wachuma wakhumbanga kutumbika Yesu mwakumudana zina la ulemu lakuti, “Msambizi Wamampha,” Yesu wangumuka mwakujiyuyuwa kuti: “Ntchifukwa wuli utindidana kuti wamampha? Palivi wamampha kupatuwaku yumoza pe, Chiuta.” (Marko 10:17, 18) Ivi venga vakupambana ukongwa ndi vo wanguchita Herode Agripa Wakwamba yo wanguja fumu pamwenga kuti mulongozgi wa ku Yuda vyaka pafupifupi 8 Yesu wati wafwa. Pa unganu wo wanguchitisa, Herode wanguvwala “vakuvwala vachifumu.” Gulu la ŵanthu wo amulondonga lingudaniliza kuti: “Yanga ndi mazu nga munthu cha kweni ngaku chiuta!” Ivi vilongo kuti ŵanthu angumuŵikamu Herode. Ntchinthu wuli chinguchitika pavuli paki? “Mungelu waku Yehova wangumubaya nyengu yeniyo chifukwa wangupereka unkhankhu cha kwaku Chiuta ndipu wanguryika ndi mpholozi ndi kufwa.” (Mac. 12:21-23) Kukamba uneneska, pengavi munthu weyosi yo watingi wakambengi kuti Herode wangusankhika ndi Yehova kuti waje mulongozgi. Mwakupambana ndi Herode, Yesu wangupereka ukaboni wakukwana wakuti wangusankhika ndi Chiuta ndipu nyengu zosi waperekanga unkhankhu kwaku Yehova yo walongozga ŵanthu ŵaki chifukwa ndiyu Mulongozgi Mura.
21. Kumbi tazamukambisana mafumbu nanga munkhani yakulondopu?
21 Yesu watingi wajengi mulongozgi kwa vyaka vimanavi cha. Iyu wati wayuskika wangukamba kuti: “Mazaza ngosi ngapasika kwaku ini kuchanya ndi charu chapasi. Awonani! Ndiŵengi namwi limoza mazuŵa ngosi mpaka pakumaliya pa mugonezi.” (Mat. 28:18-20) Pakuti Yesu we kuchanya kweniso titimuwona cha, kumbi watiŵalongozga wuli ŵanthu aku Chiuta pacharu chapasi? Kumbi mbayani wo Yehova wagwirisiya ntchitu kuti alongozgengi ŵanthu ŵaki mwakulondo ulongozgi waku Khristu? Kumbi Akhristu angaŵaziŵa wuli ŵanthu wo amiya Yehova? Nkhani yakulondopu yimukengi mafumbu ngenanga.
^ ndimi 12 Ili litenere kuti ndi buku lo lingulembeka ndi Mosese.


text:
Mwahuno ni Christmas ya bakhilisithu awo bakuthanika kuti Coptic. Lizgu lakuti Coptic likung’anamula banthu awo bakukhala ku Egypt. Sono bakhilisithu wose awo kwawo nkhu Egypt bakuchemeka kuti Coptic Christians. Vyalo vaku East na West ya Africa sono navo vatolelako lizgu ili lakuti Coptic ndipo nawo khisimisi yawo nimwahuno.
Ku Egypt, Ethiopia na Eritrea wose Christmas yawo nimwahuno. Pa kalendala wa Julian, dazi la 7 January ndilo ni 25 December ku ma Coptic Christians.
Mipingo yose iyo nja Coptic Orthodox yikusangika ku vyalo va Egypt, Ethiopia na Eritrea ndipo yili mu gulu la Katolika. Banthu aba khisimisi yawo ni mwahuno.
Banthu aba bakayamba kulema vakulya kufumila pa 25 November chaka chamala mpaka mwahuno pa Christmas ndipo bajulila kulya. Iwo bakulondezga kalendala wa Gregorian. Kalendala iyi yikuphala kuti ma prophet ghanandi nthena Tsome Nebiyat waku Ethiopia wakalemanga vakulya pa madazi agha ghazunulika ndipo bakalekezganga pa 6 January apo pakaba mayilo.
Pa madazi gha fasting banthu aba bakulya tuvakulya tupusu-tupusu ndipo nyama yiliyose chaa kwali ntchithubi olo masumbi.
Ku vyalo ivi mapemphelo bakayamba mayilo kumise nakulekezga usiku pakati wapa 7 January nakumbininikana kuti bakayambe vikondwelelo va chakulya na kumwa.
Mudangilili wa chalo cha Egypt, Abdel Fattah al-Sisi, naye wakatchezela nawo mayilo ku mpingo wawo ukulu uwo ulikuzengeka mu Cairo. Mupingo uwu balikuwupa zina lakuti Christ Cathedral. Kwene kukaba mwana wamunthu wakusoba na pakudyaka. Bapolisi pamoza na ba Army bakaba bwekabweka kuwalo na mukati wuwo kukhozga chitetezgo. Boma likayowoyelathu kuti pa dazi ili kwenda bwekabweka bakanizgenge chifukwa chakopa wupu uwo ukutemwa vakukomana wa extremists
Kwene ku Ethiopia pala ni Christmas wose ma Coptic Christians ghakukolela makandulu mu tchalitchi nakubuska. Ndipo nyengo iyi iwo bakuyichema kuti Ganna. Sono makhalilo ghamu church bakusankha. Wose banakazi balala balala kwa bekha madoda nawo kwayekha ndipo basepuka kumphepete yinyake. Wose awo mbasungwana ndiwo bakuzwetelela muliska pala wakuphalazga nakulyesa monesko. Munthu waliyose wakwendendeka kuzwetelela mukati mose katatu apo kandulu yili mumawoko yikubuka.
Pala mapemphelo ghamala banalume wose bakuzgala zgalo zawo izo bakuzichema kuti Ganna. Zgalo izi bakugwiliska ntchito tundodo twa makuni twakugobeka ngeti nthwakuzgalila hockey. Pala bamala mbwenu bakutola nyama nakubika pakati pa buledi nakuyamba kujemula. Buledi uyu bakumuchema kuti wat.
Banthu baku Eritrea nawo Christmas yawo yikuyana waka na umo bakupangila ku Ethiopia chifukwa nako kuli ma Coptic Christians ghanandi chomene.
Pa 19 January chaka chino ma Coptic Christians ghose ghazamukondwelela kubabatizika kwa Yesu. Chikondwelelo ichi bakuchichema kuti Timkat. Sono panyengo iyi bana wose ndiwo bamuzulana ku church nduuuu pambele balala bandafike.
Pala mukukhumba kuti nkhani yithu muyilembe muchingelezi tikhwaskeni dankha


text:
Mavidiyo Ghakwambiskira Chidumbirano
Mavidiyo ghakovwira kwamba kuchezga na ŵanthu nkhani za mu Baibolo.
Kasi Vyamoyo Vikachita Kulengeka?—Mazgu Ghakwamba
Para tamanya umo vyamoyo vikaŵirako vitovwirenge kumanya chifukwa icho tili na umoyo.
Mungaŵa Ŵakukondwa mu Mbumba Yinu—Mazgu Ghakwamba
Nthengwa zili pangozi. Baibolo lili na ulongozgi uwemi chomene uwo ungamovwirani kuti muŵe ŵakukondwa mu mbumba yinu.
Kasi Uthenga Uwemi Ni Vichi?
Mu Baibolo muli “makani ghawemi gha vinthu viwemi,” nga umo lemba la Yesaya 52:7 likuyowoyera. Makani ghawemi agha ghamovwiraninge kuti muŵe ŵakukondwa mu banja linu, musange ŵabwezi ŵawemi, kweniso kuti muleke kufipa mtima.
Kasi Ŵakufwa Ŵazamuwuka?
Baibolo likutilayizga kuti tizamuŵawonaso ŵabali ŵithu awo ŵali kufwa pa charu chapasi penepano.
Kasi Ŵakaboni ŵa Yehova Mbanjani?
Ŵanandi ŵakukhumba kumanya Ŵakaboni ŵa Yehova. Manyani unenesko kufuma ku ŵeneko.


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Ulongozgi ku ŵamunthengwa na awo ŵandanjire mu nthengwa (1-16)
-
Khalilirani umo mukachemekera (17-24)
-
Awo ŵandanjire mu nthengwa na vyokoro (25-40)
7 Sono pakuyowoya za vinthu ivyo mukalemba, ntchiwemi kuti mwanalume waleke kukhwaska mwanakazi.
2 Kweni chifukwa cha kwandana kwa uzaghali, mwanalume waliyose waŵe na muwoli wake na wake+ ndipo mwanakazi waliyose waŵe na mfumu wake na wake.+
3 Mfumu wapeleke chakwenelera kwa muwoli wake, muwoli nayo wapeleke chakwenelera kwa mfumu wake.+
4 Muwoli walije mazaza pa thupi lake, kweni mfumu wake. Mwakuyana waka, mfumu nayo walije mazaza pa thupi lake, kweni muwoli wake.
5 Munganorananga yayi kwekha usange mwazomerezgana kuti mupature nyengo yakulombera. Pamanyuma mwizeso pamoza, mwakuti Satana waleke kulutilira kumuyezgani chifukwa cha kutondeka kujikora.
6 Nkhuyowoya ichi kuti nimuzomerezgani, kweni nkhumuŵikirani dango yayi.
7 Kweni nakhumbanga kuti mphanyi ŵanthu wose ŵanguŵa nga ndine. Kweni Chiuta wali kumupa waliyose chawanangwa chake,+ uyu mu nthowa iyi, munyake mu nthowa iyo.
8 Sono nkhuphalira awo ŵandanjire mu nthengwa na vyokoro, kuti ntchiwemi kuti ŵakhale nga umo ine niliri.+
9 Kweni usange ŵangajikora yayi, lekani ŵanjire mu nthengwa, chifukwa ntchiwemi kunjira mu nthengwa kuluska kugolera na makhumbiro.+
10 Ŵanthu ŵa pa nthengwa nkhuŵapa ulongozgi, ndine yayi kweni ni Fumu, kuti muwoli wangalekanga mfumu wake yayi.+
11 Kweni usange wamuleka, waleke kutengwa kunyake. Para apo cha, mbwenu wawelerane na mfumu wake. Ndipo mfumu wangamulekanga yayi muwoli wake.+
12 Kweni ku ŵanyake wose ndine nkhuyowoya, Fumu yayi,+ kuti: Usange mubali munyake wali na muwoli wambura kugomezga, kweni mwanakazi wakuzomera kukhala nayo, wangamulekanga yayi.
13 Usange mwanakazi wali na mfumu wambura kugomezga, kweni mwanalume wakuzomera kukhala nayo, wangamulekanga yayi mfumu wake.
14 Pakuti mfumu wambura kugomezga wakutuŵiskika chifukwa cha muwoli wake, ndipo muwoli wambura kugomezga wakutuŵiskika chifukwa cha mubali. Vilekenge kuŵa nthena, mphanyi ŵana ŵinu mbaukazuzi, kweni sono mbatuŵa.
15 Kweni usange wambura kugomezga wakufumako, mulekani wafumeko. Mubali panji mudumbu ngwakukakika yayi para vyaŵa nthena, kweni Chiuta wali kumuchemerani ku mtende.+
16 Iwe muwoli, wamanya wuli panji ungaponoska mfumu wako?+ Panji iwe mfumu, wamanya wuli panji ungaponoska muwoli wako?
17 Kweni nga umo Yehova wali kumupira waliyose chigaŵa chake, waliyose wendenge nthena kuyana na umo Chiuta wali kumuchemera.+ Ndipo nkhupeleka ulongozgi uwu ku mipingo yose.
18 Kasi munthu munyake wakachemeka apo wakaŵa wakukotoleka?+ Waleke kuzgoka wambura kukotoleka. Kasi munthu munyake wakachemeka apo wakaŵa wambura kukotoleka? Waleke kukotoleka.+
19 Ukotoli nkhanthu yayi, ndipo kuleka kukotoleka nkhanthu yayi,+ chakuzirwa nkhusunga malango gha Chiuta.+
20 Waliyose wakhale umo wakachemekera.+
21 Kasi ukachemeka apo ukaŵa muzga? Kufipa mtima yayi.+ Kweni usange ungafwatuka, sangirapo mwaŵi.
22 Pakuti waliyose uyo wakachemeka mu Fumu apo wakaŵa muzga ni mwanangwa kwa Fumu.+ Mwakuyana waka, uyo wakachemeka apo wakaŵa mwanangwa ni muzga wa Khristu.
23 Mukagulika na mtengo ukuru.+ Lekani kuŵa ŵazga ŵa ŵanthu.
24 Ŵabali, waliyose wakhale umo wakachemekera. Wakhale nthena pamaso pa Chiuta.
25 Sono pakuyowoya vya awo ŵandanjire mu nthengwa nilije dango lakufuma kwa Fumu, kweni nkhuyowoya umo ine nkhuwonera,+ pakuti Fumu yili kunilengera lusungu kuti niŵe wakugomezgeka.
26 Ntheura chifukwa cha masuzgo agho ghalipo, nkhughanaghana kuti ntchiwemi kuti munthu wakhale umo waliri.
27 Kasi uli wakukakika ku muwoli? Leka kukhumba kufwatuka.+ Kasi uli kusutuka ku muwoli? Leka kupenja mwanakazi.
28 Kweni usange unganjira mu nthengwa, ungananga yayi. Ndipo usange munthu uyo wandanjire mu nthengwa wanjira mu nthengwa, wananga yayi. Kweni awo ŵachita nthena ŵaŵenge na suzgo mu thupi lawo. Kweni ine nkhumuvikilirani.
29 Kweniso ŵabali, nkhumuphalirani kuti nyengo yakukhalako yafupiskika.+ Ntheura awo ŵali na ŵawoli ŵaŵenge nga ŵalije.
30 Awo ŵakulira nga ni awo ŵakulira yayi, ndipo awo ŵakusekelera nga ni awo ŵakusekelera yayi, kweniso awo ŵakugura nga ni awo ŵalije kanthu,
31 ndipo awo ŵakugwiliskira ntchito charu nga ni awo ŵakuchigwiliskira ntchito mwakukwana yayi, chifukwa vyakuchitika vya charu ichi vikusintha.
32 Nkhukhumba kuti muŵe ŵambura kwenjerwa. Mwanalume wambura kutora wakwenjerwa na vinthu vya Fumu, umo wangakondweskera Fumu.
33 Kweni mwanalume wakutora wakwenjerwa na vinthu vya charu,+ umo wangakondweskera muwoli wake,
34 ndipo ngwakugaŵikana. Kweniso, mwanakazi wambura kutengwa, na mwali, wakwenjerwa na vinthu vya Fumu,+ kuti waŵe mutuŵa pose paŵiri, mu thupi lake na mu mzimu wake. Kweni mwanakazi wakutengwa wakwenjerwa na vinthu vya charu, umo wangakondweskera mfumu wake.
35 Kweni nkhuyowoya nthena kuti imwe musange chandulo, nkhukhumba kumukakani goda yayi, kweni kumuchiskani kuti muchite icho ntchakwenelera na kuteŵetera Fumu nyengo zose kwambura nthimbanizgo.
36 Kweni usange munyake uyo wandanjire mu nthengwa wakuwona kuti vikumusuzga kukhala yekha, usange wajumpha pa uwukirano, wachite ichi: Mulekani wachite icho wakukhumba, wakwananga yayi. Ŵalekani ŵanjire mu nthengwa.+
37 Kweni usange munyake wakulondezga icho wadumura mu mtima wake ndipo palije icho chikumusoŵa, kweni wali na mazaza pa khumbo lake ndipo wadumura mu mtima wake kuti wanjirenge yayi mu nthengwa, wachitenge makora.+
38 Ntheura uyo wanjira mu nthengwa wachita makora, kweni uyo wandanjire mu nthengwa wachita makora chomene.+
39 Muwoli ngwakukakika pa nyengo iyo mfumu wake ngwamoyo.+ Kweni usange mfumu wake wagona tulo mu nyifwa, ni mwanangwa kutengwa kwa uyo wakukhumba, kweni mu Fumu pera.+
40 Kweni ine nkhuwona kuti waŵenge wakukondwa chomene usange wakhalenge umo waliri. Chifukwa nkhughanaghana kuti nane nili na mzimu wa Chiuta.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
1 Ŵakorinte 7
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
4 Ntheura ine, kayidi+ chifukwa cha Fumu, nkhumuŵeyani kuti mwendenge mwakwenelera+ ntchemo iyo mukachemeka nayo.
2 Muŵe ŵakujiyuyura,+ ŵakuzika, ŵakuzikira,+ ndipo muzizipizgiranenge mu chitemwa.+
3 Muyezgeyezge kusungilira umoza wa mzimu mu chakukakira cha mtende.+
4 Pali thupi limoza,+ na mzimu umoza,+ nga umo paliri chigomezgo chimoza pera+ icho mukachemekerako.
5 Fumu yimoza,+ chipulikano chimoza, ubatizo umoza.
6 Chiuta yumoza uyo ni Dada wa ŵanthu wose. Iyo wali pachanya pa wose ndipo wakuchita vinthu kwizira mu wose. Nkhongono yake yikugwira ntchito mu wose.
7 Waliyose wa ise wali kupokera lusungu lukuru mwakuyana na umo Khristu wakapimira chawanangwa.+
8 Ntheura iyo wakuti: “Apo wakakwelera kuchanya wakayegha ŵazga. Wakapeleka vyawanangwa mu ŵanthu.”+
9 Sono kasi mazgu ghakuti: “wakakwelera,” ghakung’anamurachi? Ghakung’anamura kuti wakakhilira pasi, pa charu chapasi.
10 Uyo wakakhira ndiyo wakakweleraso kuchanya+ nkhanira kuluska machanya ghose,+ mwakuti wafiske vinthu vyose.
11 Ndipo wakapeleka ŵanyake kuŵa ŵapositole,+ ŵanyake kuŵa ntchimi,+ ŵanyake kuŵa ŵapharazgi,+ ŵanyake kuŵa ŵaliska na ŵasambizgi,+
12 kuti ŵawovwire ŵatuŵa, ŵachite mulimo wa uteŵeti, kuti ŵazenge thupi la Khristu,+
13 m’paka tose tifike ku umoza mu chipulikano na kumanya makora Mwana wa Chiuta, kuti tiŵe munthu mulara+ na kufika pa msinkhu wakuyana na Khristu.
14 Ntheura tileke kuŵa ŵana, ŵakuyegheka waka na majigha na kuputira uku na uku na mphepo yiliyose ya chisambizgo chautesi+ cha ŵanthu ŵaryarya, awo ŵakukhumba kupuluska ŵanyawo.
15 Kweni uku tikuyowoya unenesko, tiyeni tikurenge mu vinthu vyose mu chitemwa mwakuyana na uyo ni mutu, Khristu.+
16 Kwizira mwa iyo, viŵaro vyose vya thupi+ vikukumana makora pamoza ndipo chilichose chikovwirana na chinyake kuti vipeleke ivyo thupi likukhumba. Para chiŵaro chilichose chikugwira ntchito mwakwenelera, thupi likukura na kujizenga mu chitemwa.+
17 Ntheura ichi nkhuyowoya na kuchitira ukaboni mu Fumu, kuti muleke kwendaso nga umo mitundu yikwendera+ mu maghanoghano ghawo ghawakawaka.+
18 Maghanoghano ghawo ghali mu chisi ndipo ŵali kutali na umoyo wakuyana na Chiuta, chifukwa ŵakumanya kanthu yayi, ndiposo chifukwa cha unonono wa mitima yawo.
19 Pakuŵa ŵambura kupwelerako kalikose, ŵakajipeleka ku ukwakwa,+ na kuchita ukazuzi wa mtundu uliwose kwambura kujikora.
20 Kweni imwe mukasambira kuti Khristu wali nthena yayi.
21 Mukamupulika nadi Yesu ndipo mukasambira unenesko uwo uli mwa iyo.
22 Mukasambizgika kuti muvure wunthu wakale+ uwo ukuyana na nkharo yinu yakale ndiposo uwo ukunangika mwakuyana na makhumbiro ghake ghakupusika.+
23 Kweni mulutilire kuzgoka ŵaphya mu kaghanaghaniro kinu.+
24 Ndipo muvware wunthu uphya+ uwo ukalengeka mwakuyana na khumbo la Chiuta, mu urunji wenecho na kugomezgeka.
25 Ntheura sono pakuti mwaleka utesi, waliyose wa imwe wayowoyenge unenesko na mzengezgani wake,+ pakuti tili viŵaro vya thupi limoza.+
26 Kwiyani kweni kwananga chara.+ Dazi lileke kunjira uku muchali na ukali.+
27 Ndipo muleke kumupa malo Dyabulosi.+
28 Wakwiba waleke kwiba. Kweni wafukafuke, wagwire ntchito yiwemi na mawoko ghake,+ mwakuti waŵe na kanthu kakuti wamupeko uyo walije.+
29 Pa mulomo winu pangafumanga mazgu ghakuvunda yayi,+ kweni mazgu ghawemi ghakuzenga ŵanyinu mwakuyana na icho chikukhumbikwa, kuti ghakhozge awo ŵakupulika.+
30 Kweniso kuchitiska chitima mzimu utuŵa wa Chiuta yayi.+ Chifukwa ndiwo mwadindika nawo+ kuti muzakafwatulike na chiwombolero pa zuŵa la chiponosko.+
31 Wuskaniko kwa imwe mtima wa thinkho,+ ukali, kutukutwa, kukolomoka, na kayowoyero kaheni,+ pamoza na uheni wose.+
32 Muchitiranenge lusungu, ndipo muŵe na mtima wa chiwuravi,+ mugowokeranenge na mtima wose umo Chiuta nayo kwizira mwa Khristu wakamugowokerani na mtima wose.+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Ŵaefeso 4
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg